DELEGACIJA BiH SA PREDSTAVNICIMA EU U BRISELU O MIGRANTIMA | SRNA\nDELEGACIJA BiH SA PREDSTAVNICIMA EU U BRISELU O MIGRANTIMA\nSARAJEVO, 15. JULA /SRNA/ - Članovi Operativnog štaba za pitanje migracija u BiH razmatrali su na današnjem sastanku pitanja o kojima će delegacija BiH u srijedu, 17. jula, u Briselu razgovarati sa predstavnicima EU, a odnose se na aktuelnu migrantsku situaciju u BiH, saopšteno je iz Ministarstva bezbjednosti u Savjetu ministara BiH u tehničkom mandatu.\nNa sastanku, kojem je predsjedavao ministar bezbjednosti u Savjetu ministara BiH u tehničkom mandatu Dragan Mektić, razgovarano je o aktivnostima i mjerama za suzbijanje ileglanih migracija, te zbrinjavanje migranata koji se nalaze na teritoriji BiH.\nMinistar unutrašnjih poslova Unsko-sanskog kantona /USK/ Nermin Kljajić izjavio je danas za "Avaz" da su na sastanku usaglašavani stavovi uoči odlaska delegacije BiH u Brisel, te najavio da će, između ostalog, biti inisistirano da "migranti budu ravnomjerno raspoređeni na teritoriji čitave BiH" jer ovaj kanton nema kapacitet da sve sam iznese.\nU delegaciji će, osim Kljajića, biti Mektić, direktor Granične policije Zoran Galić, direktor Službe za poslove sa strancima Slobodan Ujić, te premijer Unsko-sanskog kantona Mustafa Ružnić, policijski komesar Mujo Koričić i gradonačelnik Bihaća Šuhret Fazlić.\n"Naša jasna poruka je, a na šta nas obavezuju i zaključci Skupštine Unsko-sanskog kantona i Gradskog vijeća Bihać, da migrantski centri `Bira` i `Miral` ne mogu ostati u centru Bihaća, odnosno Velike Kladuše. Želimo da se napravi jedan centar van urbanog područja i da se u njega izmjeste migranti iz sadašnjih prihvatnih centara, koji se moraju zatvoriti", rekao je Kljajić.\nNa konstataciju da je Evropska komisija ranije najavila da neće finansirati smještaj migranata na Vučjak, Kljajić je rekao da su oni spremni da izmjeste migrante i na neku drugu lokaciju.\n"Ali, sve dok Gradsko vijeće Bihać ne stavi raniju odluku o izmještanju migranata sa Vučjaka van snage, ona je za nas važeća. Mi ćemo u Briselu zatražiti koji su kriterijumi i lokacije za njih prihvatljive. Evropska komisija za sada govori šta je za njih neprihvatljivo, a ne izjašnjava se koji su to njihovi kriterijumi. Ono što je za nas prihvatljivo jeste da to ne mora biti Vučjak, ali mora biti lokacija van grada", ponovio je Kljajić.\nNa pitanje znači li izgradnja migrantskog centra u Bihaću to da će taj dio BiH postati najveća migrantska baza u Evropi, Kljajić je rekao da takve tvrdnje sigurno imaju uporište u podatku o broju migranata koji su do sada ušli u BiH, ali da se nada da se svi koji žele dalje u Evropu neće duže zadržavati na području Unsko-sanskog kantona.\nOn kaže da će se na sastanku u Briselu posebno insistirati na pitanju nelegalnih ulazaka migranata na istočnim granicama BiH, ali će biti tematizovano i njihovo nelegalno vraćanje iz Hrvatske mimo prelaza BiH.


- Memorandum koji će definisati uslove ulaska putnika iz Srbije u Grčku, odnosno iz Grčke u Srbiju tokom predstojeće letnje sezone, nije potpisan, već je predviđeno da bude usaglašen i potpisan kada se ispune svi uslovi o kojima je bilo reči na jučerašnjem sastanku sa grčkim ministrom za turizam Harisom Teokarisom - istakla je Tatjana Matić.\nKako je nastala zabuna?\nPodsećamo, juče po završetku sastanka sa grčkim ministrom Harisom Teokarisom, u medijima se pojavila informacija da je između predstavnika dveju vlada potpisan dogovor o načinu ulaska putnika iz Srbije u Grčku, odnosno iz Grčke u Srbiju, u periodu od 1. maja do 1. oktobra 2021. godine. Zapravo na pomenutom sastanku samo je usaglašeno da će do potpisivanja doći kada se uslovi ispune.\nKako je navedeno u saopštenju Ministarstva, prelazak granice bio bi dozvoljen građanima obe zemlje koji su vakcinisani, dok bi za građane koji nisu vakcinisani bio obavezan PCR ili antigenski test.\nFoto: Ministarstvo trgovine, turzima i telekomunikacija / Ustupljene fotografije\nNekoliko sati kasnije grčko ministarstvo turizma demantovalo je ovu vest, navodeći da je onlajn sastanak koji su juče imali grčki ministar turizma Haris Teokaris i ministarka trgovine, turizma i telekomunikacija Srbije Tatjana Matić bio informativan, te da na njemu nije postignut nikakav dogovor.\nMatićeva se zahvalila grčkom ministru turizma što je omogućio sastanke između turističkih agenata iz Srbije i njihovih grčkih kolega i izrazila želju za nastavak saradnje dveju zemalja narednog leta i pozvala Teokarisa na zvanični sastanak u Beograd.


Usporite starenje: Deset namirnica za žene koje su ušle u petu deceniju života - Hobi.ba\nUsporite starenje: Deset namirnica za žene koje su ušle u petu deceniju života\nKako se broj svjećica na vašoj rođendanskoj torti povećava, to je sve veći znak da treba usvojiti zdrave navike, naročito kada je riječ o ishrani\nOvo slatko korjenasto povrće pozitivno utiče na energiju, zdravlje mozga i zdravlje srca. Nutricionistkinja Patricia Banan ističe da je cvekla puna nitrata koji mogu povećati dotok krvi u mozak, što može pomoći u borbi protiv demencije.\nJedinstvena mješavina nezasićenih masti, biljnih sterola, vlakana i flavonoida u pekanima čini da ova namirnica bude nevjerovatno zdrava, a naročito se preporučuje starijim osobama s kardiovaskularnim oboljenjima. Istraživanja pokazuju da konzumiranje porcije pekan oraha svakog dana može pomoći smanjenju rizika od srčanih bolesti.\nOsobe koje imaju više od 50 godina imaju veći rizik od visokog holesterola i dijabetesa tipa 2. Konzumiranje ishrane bogate vlaknima, biljnog porijekla, koja uključuje grašak i grah, može pomoći u smanjenju incidencije ovih bolesti.\nIstraživanja pokazuju da konzumiranje pet do šest šljiva svakog dana može pomoći u sprječavanju gubitka koštane mas,e kaže dijetetičarka Erin Palinski-Vade.\nBudući da kosti ubrzano gube na gustini poslije 50. godine, dodavanje u jelovnik hrane poput šljiva može biti ključno za održanje zdravlja i pokretljivosti. Također, suhe šljive su odličan način da podstaknete probavu, piše Lovesensa.\nPrethodni članak Ajo Blanco: Hladna supa koja će oduševiti vaša nepca\nNaredni članak Riješite se neugodnog zadaha uzrokovanog bijelim lukom\nAjo Blanco: Hladna supa koja će oduševiti vaša nepca\nRiješite se neugodnog zadaha uzrokovanog bijelim lukom


Tojota i 2010. ispred GM-a - Vijesti.me\nOpozivi u servis zbog problema sa papučicom gasa na modelu prijus, očigledno nijesu uzdrmali Tojotu. Japanski proizvođač je uspio da ostane na prvom mjestu na svijetu po prodaji automobila.\nKompanija Toyota Motor Corp. uključujući i Leksus, je tokom 2010. godine prodala 8 odsto više automobila u odnosu na 2009, ukupno 8,42 miliona jedinica.\nDrugoplasirani Dženeral Motors je ukupno prodao 8,39 miliona vozila, 12 odsto više nego 2009.\nTojotini problemi sa opozivom su se dogodili u SAD, a tamo su se i odrazili na prodaju – japanski proizvođač je na najvećem svjetskom tržištu prodao 0,4 odsto manje vozila nego prethodne godine, ukupno 1,76 miliona. Međutim, povećanje prodaje u Kini od 19 odsto je doprinijelo da Tojota ostane ispred GM-a.\nTojotinu dominaciju osim američke korporacije prijeti da ugrozi i Folksvagen grupa, koja ima plan da postane najveći svjetski proizvođač automobila do 2018, do kada bi godišnja prodaja trebalo da im poraste na 10 miliona jedinica. Folksvagen AG je je na trećem mjestu, a prošle godine je prodao 7,14 miliona vozila, što je 14 odsto više nego u 2009.


Još srpskih državljana „zarobljeno” širom sveta, čekaju povratak u Srbiju - Raskrikavanje\nJoš srpskih državljana „zarobljeno” širom sveta, čekaju povratak u Srbiju\n24.03.2020. Milica Vojinović Foto: Facebook / Putnici sa Tajlanda (Petar Melentijević, desno)\nOko 300 srpskih državljana na Malti trenutno čeka informaciju u vezi sa povratkom u zemlju, dok je na Tajlandu „zarobljeno” njih oko 200. Osim iz ovih zemalja, novinarima KRIK-a su se javili i građani iz Nemačke, Turske i još nekoliko država koji ne znaju da li će država organizovati njihov povratak ili će biti prepušteni sebi dok se situacija u vezi sa koronavirusom ne reši i granice Srbije otvore.\nSvi građani sa kojima su novinari KRIK-a stupili u kontakt kažu isto - čeka se odluka Vlade Srbije kako bi im bio omogućen povratak kući.\nOni koji se trenutno nalaze na Tajlandu, njih oko 200, kažu da je većina smeštena u hotel, ali da ne znaju do kada će moći tamo da ostanu.\n„Još jedan dan smo ovde, a za kasnije ko zna”, kaže Petar Melentijević i dodaje da su on i drugi građani prve dane proveli na aerodromu jer su se nadali brzom povratku kući.\nSa njim u grupi su, kaže, i osobe koje imaju hronične bolesti, a zbog stresa je jedan od putnika umalo dobio napad epilepsije.\n„On nema dovoljno lekova da ostane ovde”, dodaje Melentijević i kaže da zbog najave uvođenja vanrednog stanja na Tajlandu izostanak njihove brze evakuacije predstavlja veliki problem.\nPovratak u Srbiju za njih je neizvestan, ali ne i nemoguć s obzirom na to da je počasni konzul na Tajlandu Aleksandar Radulović za Radio-televiziju Srbije danas kazao da je u planu čarter-let „Katar ervejza” koji bi državljane Srbije prevezao do Beograda.\nKako je Radulović naveo za RTS, čeka se odobrenje Vlade Srbije za sletanje ovog aviona u Beograd, a postoji i opcija da ih preveze u Dohu gde bi po njih došao avion Srbije.\nOsim na Tajlandu, oko 50 srpskih državljana nalazi se i na indonežanskom ostrvu Bali, a za njih se takođe organizuje avionski pravoz, naveo je počasni konzul za RTS.\nMalta: Čeka se odgovor Beograda\nDok su srpski državljani na Tajlandu obavešteni o tome da postoji mogućnost da se ubrzo vrate u Srbiju, oni koji se nalaze na Malti još su u pregovorima sa konzulatom.\nIz konzulata u Rimu koji je nadležan za Maltu su im tražili spisak osoba koje žele da se vrate u Srbiju, kaže za KRIK Milena Mučalović, ali su im naglasili da čekaju odgovore iz Beograda kako bi isplanirali povratak.\n„Trenutno se prijavilo više od 100 ljudi”, kaže ona.\nNa Malti je, inače, veliki broj srpskih državljana koji su tamo radili i koji su zbog situacije sa koronavirusom ostali bez posla, a samim tim i bez novca koji im je potreban da bi plaćali smeštaj u ovoj zemlji, pa žele da se vrate u Srbiju.\n„Ljudi sad već jako paniče”, dodaje Mučalović i navodi primer jednog prijatelja koji je izbačen iz stana u kom je živeo. Uspeli su, na sreću, da mu u međuvremenu nađu privremeni smeštaj.\nNa Malti je i Dejan Đorđević koji je sa porodicom tamo otišao turistički. Smeštaj u hotelu su imali do petka kada su morali da ga napuste, a trenutno se nalaze kod prijatelja iz Srbije koji su im izašli u susret.\n„Dan pre nego što je trebalo da se vratimo u Srbiju saznali smo da je let ukinut… Sutra ćemo već morati da molimo druge prijatelje da nas prime. Ne znam zaista kako dalje ako ovo potraje. Bukvalno se snalazimo od danas do sutra”, kaže Đorđević.\nU Nemačkoj je takođe veliki broj srpskih državljana koji žele da se vrate u Srbiju, a nemaju nikakve zvanične informacije o tome da li će to i kada biti moguće, sudeći po informacijama koje su nam dostavili.\nDejan Maksimović, jedan od njih, kaže da je kontaktirao konzulat u Frankfurtu gde su mu rekli da čekaju odluku Ministarstva spoljnih poslova Srbije.\n„U konzulatu su mi rekli da nas je oko 400 prijavljenih. Ne znam da li iz cele Nemačke ili samo iz okoline Frankfurta”, navodi Maksimović.\nJavili su nam se i građani koji su na aerodromu u Istanbulu. Njihova situacija je nešto bolja s obzirom da su putem zvaničnog sajta ambasade u Turskoj obavešteni da je za njih organizovan let za Srbiju sutra u 8 časova ujutru.\nSutra ujutru u Srbiju bi trebalo da se vrati i više od 400 srpskih državljana koji su u Sloveniji, objavio je slovenački portal „Delo”. Kako piše ovaj medij, reč je o građanima koji su putovali kući kroz Sloveniju ili su bili zaposleni u ovoj zemlji.\nPodsetimo, više stotina građana koji su bili zarobljeni na aerodromima u Parizu, Dohi i Moskvi doputovali su prethodnih dana u Beograd letovima koje je organizovala Srbija.\nOni koji su sinoć doleteli iz Pariza trenutno se nalaze u Vojnoj gimnaziji u Beogradu gde su prebačeni iz nehigijenskog centra u Subotici. Više o tome pročitajte u posebnom tekstu.\nPrema informacijama sa zvanične internet stranice naše ambasade u Turskoj, u karantine poput onog na Paliću biće smešteni svi oni koji dolaze iz zemalja koje se smatraju žarištima koronavirusa, a to su: Švajcarska, Italija, Iran, Rumunija, Španija, Nemačka, Francuska, Rumunija, Austrija, Slovenija i Grčka.


Civilni sektor da bude oči i uši tamo gdje državni mehanizmi ne dosežu - CdM\nPolitika Predsjednik Vlade Duško Marković\nCrnoj Gori nije potreban izolovan nevladin sektor, već nevladin sektor spreman da radi u interesu svih građana, imun na dnevnu politiku i vođenje političkih kampanja na bilo kojoj strani. Da bude oči i uši tamo gdje državni mehanizmi zaštite i kontrole ne dosežu. Da upozorava i popravlja stvari, kazao je predsjednik Vlade Duško Marković otvarajući konferenciju Centra za razvoj nevladinih organizacija CRNVO “Civilno društvo u Crnoj Gori. Kako do povoljnog okruženja za djelovanje civilnog društva”.\n“Samo takav – legitimno i cjelishodno treba da se još snažnije finansira novcem građana. U dijelu institucionalnog dijaloga upravo je konstituisanjem Ministarstva javne uprave po prvi put u Vladi uspostavljena jedinstvena adresa sa koje vodimo ovaj važan dijalog”, ocijenio je Marković.\nPV @DuskoMarkovicCG: Crnoj Gori je potreban nevladin sektor spreman da radi u interesu svih građana, imun na dnevnu politiku i vođenje političkih kampanja, da bude oči i uši tamo gdje državni mehanizmi zaštite i kontrole ne dosežu. Da upozorava i popravlja stvari. @crnvomne pic.twitter.com/HbT7gho5UD\nPonovio je da civilni sektor kuca na otvorena vrata kada je u pitanju unapređenje ambijenta i okruženja za njegov rad i djelovanje.\nKako je rekao, Vladu ne treba podsjećati ili navoditi da unaprijedi ambijent za civilno društvo.\n“Treba zajednički tražiti način – kako da u partnerskom odnosu taj ambijent učinimo što povoljnijim, u interesu građana i države Crne Gore”, dodao je Marković, naglasivši da vjeruje da je odlukom donijetom prije skoro tri godine, da prvi sastanak u mandatu premijera održi sa predstavnicima civilnog sektora, pokazao opredjeljenje Vlade i to od prvog dana.\nPV @DuskoMarkovicCG, konferencija @crnvomne: Nevladin sektor je partner Vladi i spremni smo da u svakom pogledu tu saradnju snažimo u zajedničkom interesu. pic.twitter.com/pg7YbidKHY\nIstakao je da je u mandatu ove Vlade ojačan normativni okvir za saradnju sa civilnim društvom, osnažen sistem finansijske podrške i unaprijeđen dijalog sa institucijama.\n“To je prepoznala i Evropska komisija u Izvještaju za Crnu Goru iz 2019. istakavši da je pravno, institucionalno i finansijsko okruženje u kojem organizacije civilnog društva funkcionišu u cjelini poboljšano”, rekao je predsjednik Vlade.\nPodsjetio je da je Zakonom o državnoj upravi propisana obaveza organa državne uprave sa nevladinim organizacijama, te da je takav pristup dodatno osnažen donošenjem Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija kao i da je usvojena i Strategija unapređenja podsticajnog okruženja za djelovanje nevladinih organizacija 2018-2020.\n„Ovakav pristup dodatno je osnažen donošenjem Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija. Takođe je, podsjećam, usvojena i Strategija unapređenja podsticajnog okruženja za djelovanje nevladinih organizacija 2018-2020“, kazao je premijer.\nTako postavljen normativni temelj dograđen je sistemom finansijske podrške. Naime, Zakonom o izmjenama i dopunama Zakona o nevladinim organizacijama definisan je novi način finansiranja iz budžeta, koji je otvorio prostor da izdašnije i transparentno, a u skladu sa prioritetima, podržimo rad nevladinog sektora.\nMarković je istakao da je prošle godine za nevladine organizacije izdvojeno 17,5 odsto više sredstava nego 2017. godine uz konkurse posredstvom 13 ministarstva.\n“Ove godine 15 ministarstava raspisalo je 33 javna konkursa za finansiranje projekata i programa nevladinih organizacija pri čemu je za tu namjenu opredijeljeno preko 3,5 miliona eura (3,642.947,72)”, rekao je premijer.\nPredsjednik Vlade je poručio da je Savjet za saradnju organa državne uprave i nevladinih organizacija definisan kao svojevrsni forum za rješavanje otvorenih pitanja i problema sa kojima se nevladin sektor suočava, te da to tijelo ima potencijal.\n“Dakle, u Vladi postoji puna spremnost, a za dijalog su potrebni sagovornici, koji su odgovorni i za njegov uspjeh, ali i za neuspjeh. Isto tako, intenzitet i kvalitet dijaloga ne mjeri se brojem susreta sa predsjedinkom Vlade, već uvažavanjem svih institucija u sistemu koje imaju mandat da taj dijalog vode. Zato, na samom kraju, želim da otvorim i pitanje povjerenja i uvažavanja”, naveo je Marković.\nPV @DuskoMarkovicCG, konferencija @crnvomne: Intenzitet i kvalitet dijaloga ne mjeri se brojem susreta sa predsjedinkom Vlade, već uvažavanjem svih institucija u sistemu koje imaju mandat da taj dijalog vode. pic.twitter.com/1gQOS1inD6\nPoručio je da se zakoni i procedure moraju poštovati, sviđali se nekom ili ne, i da oko toga nema kompromisa.\n“Ne polovično, ne djelimično, već u potpunosti. Da li su dobri i treba li da ih mijenjamo – izvolite da o tome razgovaramo i da objektivno prosuđujemo. Ako smo se opredijelili da učestvujemo u procesu kreiranja javnih politika – nema bježanja od odgovornosti. Ne može se, recimo, ignorisati rad u radnim tijelima ili čekati da se određeni procesi završe, da bi se sa vremenske distance ti isti procesi, ostavljeni od strane njihovih aktera, počeli kritikovati. To nije odgovoran i fer pristup”, konstatovao je predsjednik Vlade.\nPremijer je obraćanje na konferenciji, koja je okupila predstavnike nevladinog sektora, državne uprave i diplomatskog kora, zaključio stavom da u društvu koje teži dijalogu i napretku, uz iskazanu otvorenost Vlade i njegovu posvećenost, teza da su država i civilni sektor na suprotnim stranama – treba da bude osuđena na poraz, ma odakle dolazila.\n“Ponoviću poruku sa početka svog izlaganja – nevladin sektor je partner Vladi i spremni smo da u svakom pogledu tu saradnju snažimo u zajedničkom interesu. Centru za razvoj nevladinih organizacija čestitam jubilej – 20 godina od osnivanja, sa uvjerenjem da ćemo naredni dočekati u još boljem društvenom ambijentu, čemu će pozitivan impuls – uvjeren sam – dati i ova konferencija“, zaključio je Marković.\nTagsCivilni sektor CRNVO Duško Marković Vlada


Petak 20. april 2018, 17:08\nDirektor kancelarije za Kosovo i Metohiju Marko Ðurić oštro je osudio napad na novinarke KoSSeva i Radio Beograda, koji se dogodio danas u severnom delu Kosovske Mitrovice, u Bošnjačkoj mahali, nakon što je u on tom naselju obišao dve stambene zgrade.\nPetak 20. april 2018, 16:22\nVlada Srbije je na jučerašnjoj sednici odobrila dodatni paket pomoći za Srbe. On obuhvata stambeno zbrinjavanje i razvoj poljoprivrede, ovo je danas u Kosovskoj Mitrovici u Bošnjačkoj Mahali pred novoizgrađenom zgradom rekao direktor Kancelarije za Kosovo i Metohiju Marko Đurić. Umesto da samostalno proglase formiranje ZSO, kakvu su mogućnost jasno najavili pre tačno tri nedelje, Srpska lista danas je stajala pored zvaničnika vlade Srbije i slušala najave konkretne pomoći za "ostanak i opstanak". Sredinom maja u Kosovskoj Mitrovici održaće se veliki biznis forum na kojem će uz državnu finansijsku pomoć najznačajnije srpske kompanije da "donesu posao", kako je Đurić objasnio - da bi srpski narod lakše živeo.\nPetak 20. april 2018, 11:37\nOčekuje se da Predsednik Evropskog saveta, Donald Tusk, od 24. do 28. aprila poseti Zapadni Balkan, uključujući i Kosovo.\nTači o Specijalnom sudu: Nisam se plašio tokom rata, ne plašim se ni sada\nPetak 20. april 2018, 10:04\nPrivredni sajam malih privrednika iz srpskih sredina održan i u Gračanici\nPetak 20. april 2018, 08:45\nPrivrednici iz srpskih sredina južno od Ibra okupili su se sinoć na mini Sajmu privrede u Gračanici. Ovaj sajam posetili su i predstavnici Privredne komore Srbije i srpskih kompanija koje učestvuju na Sajmu privrede u Prištini. Za razliku od Međunarodnog sajma privrede u Prištini gde nisu bili pozvani, na sajmu privrede u Gračanici okupili su se mali proizvođači iz srpskih sredina na Kosovu.\nNajave samostalnog formiranja ZSO - politički marketing\nPetak 20. april 2018, 07:43\nUprkos brojnim najavama i porukama da će 20. aprila samostalno započeti formirajne Zajednice srpskih opština, Srpska lista je ipak odlučila da sačeka. Ovo nije prvi put da predstavnici Srpske liste najave, pa odustanu od samostalnog formiranja Zajednice srpskih opština. Iako je ZSO dogovorena pre 5 godina u Briselu, još uvek je samo mrtvo slovo na papiru. Srpski političari su početkom prošle godine najavljivali da će ZSO samostalno da formiraju za Sretenje, 15. februara. Do toga, ni posle najnovijeg obećanja da je termin formiranja 20. april ove godine, još uvek nije došlo, a veliki je znak pitanja hoće li se to desiti usred sezone kupanja i godišnjih odmora.\n"Ako smo čekali ovih pet godina, sačekaćemo i tri i po meseca. Sačekaćemo i ova tri i po meseca i to kažemo na petogodišnjicu"\nČetvrtak 19. april 2018, 16:13\nPlatforma za finalizaciju briselskog dijaloga "Kosova i Srbije", koju je danas usvojila kosovska vlada i prosledila je Skupštini, ovlašćuje kosovskog predsednika Hašima Tačija da, zajedno sa kosovskom delegacijom koja će da bude formirana - vodi razgovore o postizanju međunarodnog pravno obavezujućeg sporazuma između Beograda i Prištine - javlja Radio Slobodna Evropa. Ovaj radio imao je, navodi, uvid u najnoviji dokument. Kao potpisnik predviđen je predsednik kosovske skupštine, Kadri Veselji, iako je predlagač Vlada Kosova. Prema istom dokumentu, kosovska skupština "podržava ulogu posrednika Evropske unije i podršku Sjedinjenih Država u postizanju tog sporazuma, koji će Kosovu omogućiti članstvo u Ujedinjenim nacijama i svim ostalim relevantnim međunarodnim organizacijama, kao i ubrzani evroatlantski put" - javlja isti radio.\nPosle posete Radio Beogradu, mladi sa KiM-a u redakcijama N1 i Insajdera\nČetvrtak 19. april 2018, 14:30\nMladi novinari iz srpskih sredina na Kosovu i Metohiji tokom drugog dana posete beogradskim redakcijama razgovarali su sa iskusnijim kolegama o izazovima dnevnog i istraživačkog novinarstva. "Danas je najveći izazov prepoznati propagandu, a građanima, publici saopštiti istinitu vest" - jedna je od glavnih poruka koje su se mogle čuti.\nVlada Kosova usvojila platformu za "završnu fazu dijaloga sa Srbijom", Haradinaj: Ultimatum je pao\nČetvrtak 19. april 2018, 11:34\nVlada Kosova usvojila je platformu za "završnu fazu dijaloga Kosova sa Srbijom", saopšteno je iz ove vlade. Platforma ima tri cilja - priznanje Kosova, učlanjenje u Ujedinjene nacije i definisanje odnosa sa Evropskom unijom i NATO-om, naveo je deo detalja potpredsednik kosovske vlade, Enver Hodžaj, prenosi Koha. "Situacija se promenila. Kosovo je na putu izrade Statuta Asocijacije. Ultimatum je pao," ovako je Ramuš Haradinaj prokomentarisao najavu Srpske liste od pre tri nedelje o mogućnosti da će Srbi samostalno formirati ZSO.\nZeri: Za 10 dana Nacrt zakona o Vojsci Kosova u Vladi\nČetvrtak 19. april 2018, 09:47\nPošto Srpska lista ne podržava izmenu Ustava za transformaciju KBS-a u Oružane snage, Vlada Kosova razmišlja o formiranju vojske samo kroz izmenu zakona. Ministarstvo KBS-a obećava da će 30. aprila poslati Vladi Nacrt zakona o vojsci, piše Zeri.\nRadna večera premijera ZB-a: Brnabić o ZSO i Đuriću, Haradinaj o vizama\nČetvrtak 19. april 2018, 07:30


ANALIZA ANTIKORUPCIJSKOG PRAVNOG OKVIRA I PREPORUKE ZA NJEGOVO UNAPREĐENJE | Hayat.ba\nANALIZA ANTIKORUPCIJSKOG PRAVNOG OKVIRA I PREPORUKE ZA NJEGOVO UNAPREĐENJE\nProjekat Evropske unije "Institucionalna podrška antikorupciji u BiH - IPAK" predstavit će ove sedmice analizu antikorupcijskog pravnog okvira i preporuke za njegovo unapređenje i usklađivanje.\nNa konferenciju, koja će 13. novembra zbog pandemije biti organizovana putem internet video platforme, pozvani su predstavnici parlamenata i ministarstava pravde na svim nivoima u BiH, svih antikorupcijskih tijela, kao i nevladine organizacije aktivne u borbi protiv korupcije i mediji koji prate ovu oblast.\nSkup će otvoriti predstavnik Delegacije Evropske unije u BiH, Nicolas Bizel, rukovodilac operativnog odjela I (pravosuđe i unutrašnji poslovi, reforma javne uprave).\nIPAK je pripremio sveobuhvatnu analizu potreba i preporuke za unapređenje, konsolidaciju i usklađivanje antikorupcijskog pravnog okvira u BiH i na ovoj konferenciji oni će se analizirati kako bi se odgovorni i nadležni informisali i podstakli za unapređenje propisa.\nAnalizu će predstaviti stručnjaci angažirani na projektu Srđan Blagovčanin i Bojan Kovačević.\nCilj Konferencije je i utvrđivanje mogućih prepreka na ovom planu i načina za njihovo prevazilaženje. Tim IPAK projekta će pažljivo pratiti diskusiju i komentare na nalaze i preporuke i koristiti ih za izmjene i dopune preporuka, najavili su organizatori.


Tužilaštvo BiH predložilo je Sudu BiH da odredi pritvor Jahji Vukoviću (21), osumnjičenom za terorizam, saopšteno je danas iz Tužilaštva BiH.\nTužilac je nakon ispitivanja ocenio da jedino mera pritvora prema osumnjičenom može sprečiti mogućnost bekstva, sprečiti uticaj na svedoke, pomagače i saučesnike, kao i uništavanje, skrivanje, izmenu ili falsifikovanje dokaza ili tragova važnih za krivični postupak, kao i sprečiti mogućnost od ponavljanja izvršenja krivičnog dela, te zaštititi javni red i bezbednost građana, prenosi Srpskainfo.\nDOLETEO IZ TURSKE Na aerodromu uhapšen mladić (21) iz Bihaća za kojim se tragalo zbog terorizma i ratovanja u Siriji\nOn je osumnjičen je da je 2014. godine otputovao u Siriju, gde se priključio formacijama u okviru terorističke organizacije “Al nusra front”, gde je boravio sve do 2019. godine nakon čega se skrivao na području Turske, gde je lociran, uhapšen i izručen pravosuđu BiH.\nDEPORTOVANI TERORISTI Ratnicima ISIS Dželki i Duniću određen pritvor\nTužilaštvo BiH predložilo pritvor za Kamerunce koji su krijumčarili migrante u BiH\nJEDNOMESEČNI PRITVOR GRANIČNOM POLICAJCU Za novac pustio osobe sa zaraženog područja u BiH\nTUŽNE VESTI POSTALE JOŠ TUROBNIJE Sestre koje su mesec dana ležale mrtve u stanu nema ko sahraniti\nPet dana od pronalaska njihovih beživotnih tela u stanu u ulici Mile Budaka ili, kako to Mostarci kažu, “Gornjoj Šantićevoj”, nigde u Mostaru ne može se videti osmrtnica sestara Grešl Ranke (64) i tri godine mlađe Vere.\nSIGURNE BROJKE Radmanović: Nije realno da dođe do promene skupštinske većine\nPotpredsednik SNSD-a Nebojša Radmanović smatra da nije realno da u naredne dve godine dođe do promene skupštinske većine, a samim ti i vlasti u Republici Srpskoj.\nČlan parlamentarne Komisije za odbranu i bezbednost BiH Dušanka Majkić poručila je da BiH i Sarajevo samo mogu da "sanjaju" o članstvu u NATO-u, budući da nema konsenzusa o pristupu toj organizaciji.\nOd predsednika lokalnih odbora SNSD koji su izbore izgubili na bilo kom nivou očekuju se ostavke.\nČetiri radnika Ministarstva unutrašnjih poslova RS osumnjičena su da su duži vremenski period uzimali novac od građana kako bi počinili teška krivična dela prilikom registracije vozila, saznaje Srpskainfo.\nParlamentarna skupština BiH navukla je bes javnosti na sebe odlukom da u godini neviđene krize potroši 330.000 KM za kupovinu tri nova službena automobila.\nSedmogodišnji dečak, koji je išao peške, poginuo je u saobraćajnoj nesreći u mestu Tršić na magistralnom putu Zvornik-Bijeljina, rečeno je Srni u zvorničkoj Policijskoj upravi.\n"HAJDE MAJSTORE, PROMENI MENE" Dodik poručio da mu Valentin Incko NE MOŽE DAVATI nikakve rokove\nPredsedavajućeg Predsedništva BiH Milorada Dodika danas je na konferenciji za novinare rekao da mu visoki predstavnik Valentin Incko ne može govoriti kakvu će politiku voditi.\nPredsednik Visokog sudskog tužilačkog savjeta (VSTS) BiH Milan Tegeltija izjavio je danas da će sledeće sedmice saopštiti svoje odluke i obrazložiti ih.\nVrhovni sud RS ukinuo je prvostepene presude bivšem zameniku pravobranioca RS Mirku Stojčinoviću i njegovom pomoćniku Borislavu Jeličiću, saznaje Srpskainfo.\nTužilaštvo BiH formiralo je predmet o provali u stan u Sarajevu koji koristi članica Visokog sudskog i tužilačkog saveta (VSTS) BiH Monika Mijić kada su ukradeni, između ostalog, predmeti koji se mogu dovesti u vezu sa aktuelnim dešavanjima u VSTS, potvrđeno je Srni u Tužilaštvu BiH.\nViše od pola godine Banjalučani su čekali da dobiju podatke o kvalitetu vazduha u gradu.\nDVE OSOBE POVREĐENE Saobraćajna nesreća stvorila velike gužve\nDve osobe povrijeđene su u saobraćajnoj nesreći koja se u večernjim satima dogodila na deonici Semizovac - Srednje u blizini Sarajeva.\nPRVI U SVETU Banjalučani izrađuju aplikacija WagWag, društvenu mrežu za LJUBITELJE ŽIVOTINJA\nAnđela Španović iz Banjaluke pokrenula je sa prijateljima akciju za izradu aplikacije WagWag prve društvene mreže namenjene kućnim ljubimcima.


Večeras banjalučki glumci izvode predstavu „Čorba od kanarinca“ | Palelive.com\nPočetna Regija Istočno Sarajevo Večeras banjalučki glumci izvode predstavu „Čorba od kanarinca“\nVečeras banjalučki glumci izvode predstavu „Čorba od kanarinca“\nISTOČNO SARAJEVO – Banjalučki glumci Katarina Sarić i Milan Dimić večeras će u Istočnom Novom Sarajevu izvesti predstavu „Čorba od kanarinca“, u okviru projekta „Pozorišni četvrtak u Istočnom Sarajevu“.\nMladi glumac Filip Radovanović, koji je pokrenuo ovaj projekat, rekao je Srni da predstava počinje u 20.00 časova u Kulturnom cenru Istočno Novo Sarajevo i da ulaznica košta sedam KM, a za studente i školarce pet KM.\nRadovanović je naglasio da je projekat „Pozorišni četvrtak“ zamišljen tako da svakog drugog četvrtka bude odigrana profesionalna pozorišna predstava prilagođena različitim ciljnim grupama – od djece, tinejdžera do odraslih.\nPrema njegovim riječima, cilj projekta je afirmisanje pozorišne scene u gradu i da ljudi shvate da pozorište oplemenjuje.\n„Odlazak u pozorište znači odlazak u neki drugi svijet prepun mašte, sreće, novih likova i čini da se osjećate kao društveno osveštena osoba i daje vam status kulturnog građanina“, istakao je Radovanović i dodao da se odlaskom u pozorište ulaže u lično obrazovanje.\nRadovanović ističe da „Pozorišni četvrtak“ nastavlja da živi u Istočnom Sarajevu i da će posjetioci i dalje, svakog drugog četvrtka, moći da odgledaju neku novu predstavu.\nPrethodni članakZavršen devetomjesečni projekat animiranja djece za bavljenje sportom\nNaredni članakVukoviću priznanje „Lokalni lider“ u izboru „Večernjakovog pečata“


Kouchner: EU nastavlja pregovore s Rusijom?\nEvropska unija ne odbacuje nastavak pregovora s Rusijom oko sporazuma o partnerstvu na samitu EU - Rusija 14. novembra, izjavio je francuski ministar vanjskih poslova Bernard Kouchner u novinskom intervjuu u utorak.\nKouchner i vanjskopolitički šef EU Javier Solana vjerovatno će raspravljati o sporazumu, nakon što su pregovori zamrznuti zbog ruskog rata s Gruzijom u augustu, kada se sastanu s ruskim ministrom vanjskih poslova Sergejom Lavrovom u St Petersburgu u utorak.\nUpitan da li napetosti između Moskve i EU znače da razgovori o sporazumu neće biti nastavljeni na samitu u francuskom gradu Nici, Kouchner je izjavio: "To uopće ne znači to".\n"Dvadeset sedam ministara vanjskih poslova EU odlučilo je na našem posljednjem sastanku da je nastavak pregovora neizbježan", kaže Kouchner, čija zemlja drži rotirajuću poziciju predsjedavajućeg EU.\n"Prekinuli smo pregovore jer smo željeli da Rusija ispoštuje sporazum o povlačenju svojih vojnika. A to se i desilo", kazao je.


Crnogorsko proljeće: Podgoričani krenuli u protest protiv Krivokapićeve vlade. On im poručio: Odustanite -\nCrnogorsko proljeće: Podgoričani krenuli u protest protiv Krivokapićeve vlade. On im poručio: Odustanite\n11.04.2021 20:11 Autor: Raport.ba\nGrađani Podgorice počeli su okupljanje kako bi krenuli u automobilsku kolonu ulicama grada, čime je počeo protest grupe građana, protivnika Vlade Zdravka Krivokapića, od koje traže neopozivu ostavku. Grupa građana pod nazivom “Crnogorsko proljeće” poručuje da ne pripadaju političkim partijama i interesnim grupacijama oko njih, javlja cdm.me.\nUčesnici skupa nose crnogorske zastave, komitske i NATO zastave, kao i krstaš barjak, a iz automobila puštaju patriotske pjesme.\nGrađani, pristalice predsjednika Crne Gore Mila Đukanovića, blokirali su put Podgorica – Nikšić kod Bogetića 8, 9. i 10. aprila, zbog čega je nikšićka policija krivično procesuirala dvije osobe, a protiv devet ljudi podnijela je prekršajne prijave.\n“Inicijativni odbor slobodnih građana”, kako sebe nazivaju građani koji su blokirali put, ranije je najavio radikalizaciju protesta ukoliko vlada ne ispuni njihove zahtjeve.\nU nepotpisanom dopisu “inicijativnog odbora slobodnih gradana Crne Gore” ranije je navedeno da se blokade provode “zbog perfidnih namjera vlade, kojima kroz izmjene odluka o kriteriju za stjecanje crnogorskog državljanstva žele da omoguće stjecanje državljanstva za 62.000 stranaca, većinom državljana Rusije i Srbije, nakon čega bi oni po Ustavu bili upisani u birački spisak”.\nOkupljeni su tražili i da se premijer Crne Gore Zdravko Krivokapić javno izvini građanima Crne Gore kojima je navodno prijetio.\nOni su ponovili da ukoliko se njihovi zahtjevi ne ispune do sutra, da će građanski protest biti radikalizovan.\nPovodom ovog protesta, Krivokapić je uputio hitnu poruku povodom najnovijih političkih zbivanja u zemlji i pozvao demostrante da se povuku jer ovakav vid okupljanja nije u “duhu demokratije”.\n“Obaveza svih političkih subjekata u Crnoj Gori je da pozovu svoje pristalice, da odustanu od okupljanja i kontraokupljana, da ostanemo svojim kućama, i da se okrenemo svakodnevnim obavezama, miru, redu i radu. To je naša jedina obaveza u preporodu Crne Gore”, poručio je predsjednik Vlade Crne Gore i dodao:\n“Vrata slobode i demokratije u Crnoj Gori su odškrinuta, ali to nije razlog da ovih dana prisustvujemo okupljanjima koja na određeni način krše tu slobodu, zaustavljajući slobodu nekih drugih, koji bi samo da se slobodno kreću. Demokratija podrazumijeva i proteste, ali ti protesti moraju biti u duhu demokratije, a to znači, bez poruka mržnje, šovinizma i isključivosti. Crna Gora posljednjih dana sluša poruke koje nikada do sada u Crnoj Gori nisu bile prisutne, a to su poruke podjela na došljake i domoroce, starosjedioce i izbjeglice. Isto tako, slušamo prijetnje poslanika, “puštanjem zvijeri iz kaveza”, mnoge poruke mržnje, čak i nasilja, i na kraju ti isti, koji podstrekavaju na nasilje, očekuju da se u Crnoj Gori desi, kako nam nameću, Crnogorsko proljeće, aludirajući vjerovatno na Arapsko proljeće”, kaže se u saopštenju.\nA u nastavku saopštenja, Krivokapić je rekao da savjetnik crnogorskog predsjednika i bivši direktor uprave policije Veselin Veljović predvodi Patriotsko-komitski pokret, koji je, kako je rekao, “svoj štab iz policije preselio u štab paralelnog organa”.\nKrivokapić smatra da se sadašnja opozicija još ne miri da tim da je izgubila vlast.\n“Znamo da ovo sve finansira organizovani kriminal u dosluhu sa političarima, jer oni na taj način čuvaju svoje interese. Zašto je to tako, zato što se korupcija svodi na nulu, a kriminal na najmanju moguću mjeru. Državu još niko nije pobijedio, neće ni danas, ni ubuduće”, izjavio je, između ostalog, Krivokapić.\nTagovi: Crna Gora Crnogorsko proljeće demonstracije Zdravko Krivokapić\nTotalni haos u Beogradu zbog policijskog sata. Demonstranti provaljuju u Skupštinu, žandarmerija uzvraća pendrecima\nPolitbiro: Litije, Vasilije, Amfilohije, velikosrpske orgije i jedan Albanac\nNapeto u Budvi: Uhapšeni gradonačelnik, predsjednik Skupštine i drugi funkcioneri\nDio zastupnika u Skupštini Crne Gore nosio Cvijet Srebrenice\nCrna Gora: I vlast i opozicija kažu da su ovo historijski izbori. Zašto?\nSergeju Trifunoviću demonstranti razbili glavu: Marš kući, nećeš nam ukrasti proteste


Zbog čega je smenjena generalna sekretarka Narodne skupštine Srbije?\nV. B. 9. marta 2018. 16:38\nSkupština Srbije razrešila je danas, na predlog predsednice parlamenta Maje Gojkoviću, Svetislavu Bulajić dužnosti generalne sekretarke Narodne Skupštine.\nZa njeno razrešenje glasalo je 135 poslanika, od 138 prisutnih, jedan glas je bio protiv, a dva poslanika nisu glasala.\nPrethodno je predsednica Skupštine predložila da se po hitnom postupku u dnevni red aktuelnog zasedanja uvrsti Predlog za razrešenje Bulajić, što su poslanici prihvatili.\nAgencija za borbu protiv korupcije ranije je dostavila predsednici parlamenta predlog za razrešenje generalnog sekretara Svetislave Bulajić, zbog toga što je protivzakonito sebe upućivala na službena putovanja u inostranstvo i naplaćivala dnevnice, ali i obračunavala prekovremeni rad.\nTa Agencija je rešenjem od 19. oktobra prošle godine utvrdila da je Bulajićeva tokom obavljanja javne funkcije u 2017. godini sebe upućivala na službena putovanja u Istanbul, Kijev, Edinburg i Varšavu i naplatila devizne akontacije na ime dnevnica.\nOna je isplatila sebi 163. 061 dinar na ime prekovremenog rada.\nSekretarka, kako je navela Agencija, nije obavestila tu agenciju da je u pomenutom slučaju u sukobu interesa, zbog čega joj je izrečena mera javnog objavljivanja preporuke za razrešenje sa javne funkcije generalnog sekretara.\nPredsednica skupštine i sekretarka nisu imale dobru saradnju, a mediji su pisali, pozivajući se na nezvanična saznanja, da se Bulajić neadekvatno odnosila prema zaposlenima.\ngeneralna sekretarka Narodne SkupštineSvetislava Bulajić


Preterana potrošnja mesa ugrožava planetu - Dojče vele\nPreterana potrošnja mesa ugrožava planetu\n- pročitajte još: Satara se odbija od plate\nKonzumacija mesa podstiče klimatske promene\n„Nijedna druga namirnica ne zahteva toliko prostora kao meso i mleko“, navodi se u najnovijem Atlasu. Iako je samo 17 odsto kalorija u ljudskoj ishrani životinjskog porekla, one zauzimaju 77 odsto komercijalno iskorišćenog zemljišta. Posledica takve nesrazmere jesu monokulture (npr. soja za stočnu prehranu), prekomerna upotreba veštačkog đubriva i pesticida, što sa sobom povlači izumiranje vrsta, ali i bolesti kod lokalnog stanovništva. Konzumacija mesa ima i dalekosežne posledice na globalno otopljenje. Prašume se krče kako bi se dobile površina za uzgajanje monokultura za prehranu stoke, a time se gube dragoceni prirodni rezervoari ugljenika.\n- pročitajte još: Dabar na jelovniku\nSavet za ishranu: Danas zeleno, sutra crveno, prekosutra, žuto\n- pročitajte još: Šnicla koju niko ne plaća životom


► Za obrazovanje nacionalnih manjina 30 miliona dinara iz budžetskog fonda\nNa sednici Saveta za nacionalne manjine usvojen je danas predlog da prioritetna oblast finansiranja za 2020. iz Budžetskog fonda za nacionalne manjine Ministarstva državne uprave i lokalne samouprave bude obrazovanje, a za te namene obezbeđeno je 30 miliona dinara.\nPremijerka Srbije Ana Brnabić, koja je predsedavala tom sednicom, kazala je danas da je Srbija u vrhu zemalja sveta koje je obezbedila izuzetno visoke standarde za predstavnike svih nacionalnih manjina koje žive na njenoj teritoriji.\nU saopštenju Vlade Srbije navodi se da su predstavnici nacionalnih saveta nacionalnih manjina u razgovoru sa Anom Brnabić izneli probleme sa kojima se njihovi sunarodnici suočavaju, a među najakutnijim istaknut je problem kašnjenja prevoda udžbenika na neke od jezika nacionalnih manjina.\nZamenik predsednika Saveta i ministar državne uprave i lokalne samouprave Branko Ružić izvestio je članove Saveta o onome što je urađeno u protekloj godini, a posebno o aktivnostima koje su se odnosile na primenu novih zakonskih rešenja.\nOn je, između ostalog, rekao šta je preduzeto kako bi se obezbedilo izdavanje dvojezičnih izvoda sa svim podacima na jeziku i pismu nacionalnih manjina i upisu u matičnu knjigu rođenih, kao i na uspostavljanju Jedinstvenog upravnog mesta, uključujući i gradove i opštine gde pretežno žive predstavnici nacionalnih manjina.\nRužić je naveo da je u decembru prošle godine izrađen i predstavljen Katalog najčešćih albanskih imena i prezimena sa transkripcijom na srpski jezik i ćirilično pismo koje će doprineti upisu ličnih podataka građana iz albanske zajednice u službene evidencije koje vode organi javne uprave.\nStefanović (SSP) traži od premijerke da bude pušten uhapšeni radnik 'Jure'\nZamenik predsednika Stranke slobode i pravde (SSP) Borko Stefanović uputio je danas premijerki Srbije Ani Brnabić zahtev da iz pritvora bude pušten radnik kompanije "Jura" u Rači...


Nema više penala za raskid ugovora sa operaterima - OGLASNA TABLA - INFO\n10 јула, 2018 0338\nOperateri mobilne i fiksne telefonije ubuduće neće moći da naplaćuju penale za prevremeni raskid ugovora sa korisnicima i moraće da menjaju opšte uslove poslovanja. To će važiti i za kablovske i internet provajdere u Srbiji.\nPrema nedavno donetom rešenju Ministarstva trgovine, turizma i telekomunikacija dosadašnja praksa na koju su se često žalili građani, bila je prema Zakonu o zaštiti potrošača nepravična. Korisnici, koji su raskidali ugovore sa operaterima, iz bilo kog razloga, do sada su morali da plate preostale rate iako im usluge nisu isporučene. Tako se dešavalo da je neko, ko je posle dva meseca od potpisivanja dvogodišnjeg ugovora, odlučio da promeni operatera, bio u obavezi da plati čak 22 preostale mesečne pretplate. Osim što su na ovaj način korisnici praktično kažnjavani, operateri su pokušavali tako da ih vežu za sebe.\nJasno je da je mnogim korisnicima bilo lakše da budu nezadovoljni uslugom i čekaju istek ugovora, nego da idu kod drugog operatera, a prethodnom plate pozamašnu sumu zbog prevremenog raskida ugovora.\n„Poenta je u tome da korisniku treba dati mogućnost da u trenutku kada želi da raskine ugovor bira šta je za njega bolje, a ne da bude uslovljen. Operateri su tokom potpisivanja ugovora sa korisnicima recimo davali popuste na internet, pa je on uz ugovornu obavezu, na primer, koštao 500, a bez ugovora 700 dinara mesečno. Pravično bi bilo da korisnik koji želi da raskine ugovor, posle dva meseca od potpisivanja sa operaterom, plati samo razliku u toj ceni, jer mu je ona snižena upravo zbog ugovornog odnosa od dve godine. U slučaju da želi da raskine ugovor posle 20 meseci potrošaču je povoljnije da sačeka da obaveza istekne nego da retroaktivno plati tu razliku u ceni interneta„, objašnjava Tamara Samardžić iz Sektora za zaštitu potrošača pri Ministarstvu trgovine, piše Politka.\nPrelepa Užičanka Bojana Drašković očarala nas je u savršenim Bonatti kupaćim kostimima (FOTO)\nUžički autosportisti punom brzinom uvećavaju kolekcije trofeja


Izvor: Radio Televizija Vojvodine, 16.Dec.2018, 09:02\nVaseljenski patrijarh Vartolomej planira da preda Tomos (dekret) o autokefalnosti poglavaru ukrajinske novouspostavljene (pravoslavne) crkve, izjavio je za TAS S portparol Vaseljenskog patrijarha.\n"Patrijaršija pozdravlja uspeh saveta ujedinjenja u Ukrajini. Patrijarh Vartolomej je pozvao mitropolita Epifanija (u Istanbul) 6. januara da mu preda Tomos o autokefalnosti. U telefonskom razgovoru patrijarh je čestitao >> Pročitaj celu vest na sajtu Radio Televizija Vojvodine << Epifaniju na izboru", kazao je portparol Vaseljenskog patrijarha.\nSveštenici kanonski priznate pravoslavne Moskovske patrijaršije nastaviće da obavljaju službu u Ukrajini i nakon što je u Kijevu ranije danas proglašena autokefalna Ukrajinska pravoslavna crkva, izjavio je prethodno ovoj agenciji portparol ruskog patrijarha Kirila.\n"Ruska pravoslavna crkva moli se za sveobuhvatnu konsolidaciju Ukrajinske pravoslavne crkve (koja je u kanonskoj vezi s Moskovskom patrijaršijom) na čelu sa mitropolitom Onufrijem", dodao je portparol patrijarha.\nNa današnjem saboru predstavnika nove ukrajinske crkve, kome je prisustvovao i predsednik Ukrajine Petro Porošenko, za poglavara crkve izabran je mitropolit Epifanij.\nIzvor: B92, 16.Dec.2018\nVaseljenski patrijarh Vartolomej planira da preda Tomos (dekret) o autokefalnosti poglavaru ukrajinske novouspostavljene (pravoslavne) crkve...To je izjavio za TAS S portparol Vaseljenskog patrijarha..."Patrijaršija pozdravlja uspeh saveta ujedinjenja u Ukrajini. Patrijarh Vartolomej je pozvao mitropolita...


Evropa: U Turskoj od sutra zabranjena prodaja alkohola; Britanija kupuje još 60 miliona Fajzera – SveVesti.net\nEvropa: U Turskoj od sutra zabranjena prodaja alkohola; Britanija kupuje još 60 miliona Fajzera\nEvropa: U Turskoj od sutra zabranjena prodaja alkohola; Britanija kupuje još 60 miliona Fajzera – JMU Radio-televizija Vojvodine\nTurska je zabranila prodaju alkohola tokom perioda “potpunog zaključavanja” zemlje, koji počinje sutra, što je izazvalo gnev protivnika vlade te zemlje, koji smataju da predsednik Redžep Tajip Erdogan pokušava da nametne svoje islamske vrednosti u zemlji od 83 miliona ljudi.\nKako dodaje ovaj sajt, čije je sedište u Londonu, odluka o zabrani prodaje alkoholnih pića neće uticati na proizvođače koji direktno mogu da prodaju alkoholne proizvode građanima putem interneta ili preko telefonskih narudžbi.\nČlanovi vodeće turske opozicione Republikanske narodne stranke smatraju da ovi propisi odražavaju želje Erdogana i njegove Partije pravde i razvoja o religioznijem načinu života u Turskoj i ocenjuju da će ova odluka imati malo praktičnog uticaja na suzbijanje širenja korona virusa.\nBritanija kupuje još 60 miliona doza Fajzerove vakcine\nPrevious Evropa: Kolektivni imunitet ovog leta? Turska sklopila ugovor za 50 miliona doza Sputnjika\nNext Lajčak: Poseta Kurtija Briselu prilika za nastavak dijaloga


Skot: Ni Beograd ni Priština neće dobiti sve što hoće - Sputnjik Srbija\n05:49 08 Jul 2020\n09:12 02.07.2018 (osveženo 09:32 02.07.2018) Preuzmite kraći link\n„Zato je toliko važan ovaj dijalog koji vodi EU. Mislim da mora da uđe u intenzivniju fazu, ja se nadam da će doći do kompromisa, možda čak i ove godine“, rekao je Skot, a preneo je Tanjug.\nOn je dodao da je nedavna izjava da SAD žele da ohrabre Beograd i Prištinu da dođu do kompromisa „deo sadašnje spoljne politike SAD“ i naglasio da ne smatra da je kompromis ružna reč, već da su kompromisi stub međunarodne politike.\nGovoreći o odnosima SAD i Srbije, Skot je podsetio da se na Beloj kući pre 100 godina, odnosno 28. jula 1918. godine, prvi put zavijorila jedna strana zastava — srpska zastava.\n„To je prvi put u našoj istoriji, samo dva puta u istoriji bila je strana zastava na Beloj kući. To je bio znak predsednika Vudra Vilsona da iskaže poštovanje srpskom narodu za žrtvovanje u Prvom svetskom ratu“, rekao je Skot, podsetivši da je druga strana zastava koja se zavijorila na Beloj kući bila francuska.\nOn je dodao da, imajući u vidu da se ove godine obeležava 100 godina od tog datuma, organizovan niz programa kojima se slave odnosi SAD i Srbije za vreme Prvog svetskog rata, ali i kasnije.\nSkot je dodao da će obeležavanje ovog jubileja trajati cele godine.\n„Radimo sa gradom Beogradom i Vladom Srbije, oni su odlučili da podignu statuu Vudra Vilsona u Beogradu, pa će imenovati i jedan trg — Trg Vudra Vilsona, a mislim i da će jedan bulevar biti s imenom Vudra Vilsona“, rekao je Skot.\nDačić: Nerazumno je uvoditi nove igrače u dijalog\nPodsetio je da se taj praznik obeležava kao dan kada su osnivači SAD potpisali Deklaraciju nezavisnosti, te da se zato smatra „rođendanom naše nacije“.\n„Hoćemo da im odamo počast“, rekao je Skot, navodeći da Amerikanci obično taj praznik proslavljaju sa porodicom i prijateljima.


Vijeće ministara BiH usvojilo strateški okvir za reformu javne uprave do 2022. godine - Klix.ba\nMjera Reformske agende\n25.9.2018. u 16:14\nVijeće ministara BiH, na prijedlog Ureda koordinatora za reformu javne uprave, donijelo je odluku o usvajanju Strateškog okvira za reformu javne uprave u BiH od 2018. do 2022. godine uz prihvaćenu korekciju Ministarstva finansija i trezora u cilju efikasnijeg korištenja finansijskih sredstava.\nOvim je ispunjen još jedan cilj iz revidiranog Akcionog plana za realizaciju Reformske agende, saopećno je iz Vijeća ministara BiH.\nStrateški okvir je zasnovan na ključnim principima javne uprave, koje je razvila SIGMA na zahtjev Evropske komisije. Ovaj strateški dokument definira ciljeve Vijeća ministara BiH, vlada entiteta i Brčko Distrikta BiH u oblasti reforme javne uprave. Na ovaj način želi se uspostaviti racionalnija, koherentnija, efikasnija i odgovornija javna uprava na svakom nivou upravne vlasti.\nVijeće ministara BiH prihvatilo je prijedlog Ministarstva civilnih poslova da Bosnu i Hercegovinu na 58. venecijanskom bijenalu savremene umjetnosti 2019. godine predstavlja projekt pod nazivom: "Zenica - trilogija" umjetnice Danice Dakić.\nTakođer, Vijeće ministara BiH utvrdilo je Prijedlog aneksa V Sporazuma zaključenog između Bosne i Hercegovine i Kraljevine Norveške o finansiranju projekata u korist pravosuđa i/ili sudova i tužilaštava u Bosni i Hercegovini.\nAneks V Sporazuma predviđa osiguranje dodatnih finansijskih sredstava neophodnih za realizaciju planiranih projektnih aktivnosti, u cilju unapređenja kvaliteta pravosuđa u Bosni i Hercegovini.\nVijeće ministara BiH javna uprava\n25.09.2018. u 16:15


Brisel zadovoljan stavom Beograda o situaciji u Ukrajini - Radio Kosovska Mitrovica\nBrisel zadovoljan stavom Beograda o situaciji u Ukrajini\n9. March 2022, 21:02 -> 09:05\nPozdravljamo jasan potez koji je povukla Srbija glasanjem za rezoluciju UN o agresiji na Ukrajinu, rekao je za RTS zvaničnik EU u Briselu, uključen u pripreme samita lidera EU u Versaju, na kojem će glavna tema biti situacija u Ukrajini.\n“Predsednik Aleksandar Vučić je zauzeo jasan stav prihvatanjem rezolucije UN. Mi smo u svakodnevnom kontaktu sa vlastima Srbije, imajući u vidu da je Srbija važan faktor u regionu i da se situacija u Ukrajini neprekidno menja”, izjavio je evropski zvaničnik, odgovarajući tako na pitanje da li bi odluka Srbije da se ne pridruži sankcijama Rusiji mogla da negativno utiče na proces pristupanja EU.\nDiplomatski izvori u Briselu najavljuju da će Zapadni Balkan biti “deo debate” lidera o evropskom odgovoru na zahtev Ukrajine, Moldavije i Gruzije za ubrzani prijem u EU.\nDiplomate očekuju da lideri EU Ukrajini ponude različite oblike partnerstva, uključujući i moguće članstvo, ali bez brzog koloseka ili “momentalnog” prijema u EU.\nZvaničnici EU ocenjuju da zemlje Balkana koje su već dugo “zaglavljene” u procesu pristupanja ne bi sa odobravanjem gledale na ubrzani kolosek za neke druge zemlje.\n“Zemlje članice koje traže brzi prijem Zapadnog Balkana u EU će se pozvati na novonastalu situaciju u Evropi. To može da donese novi zamajac prijemu Zapadnog Balkana, ali oni koji insistiraju na ispunjavanju kriterijuma nastaviće da to čine bez obzira na novu geopolitičku realnost”, navode evropski izvori.\nUoči samita lidera EU u Versaju krajem ove nedelje, u diplomatskim krugovima se ponovo sve češće govori o Evropi u više brzina ili “krugova” integracije.\n“Odluke o proširenju nisu samo stvar geopolitike ili solidarnosti sa Ukrajinom, već i osetljivo pitanje unutrašnjeg uređenja EU, a tome zemlje članice imaju različite stavove”, navode diplomatski izvori.


Objavljen Izvještaj o reviziji Godišnjeg finansijskog izvještaja Agencije za nacionalnu bezbjednost za 2015. godinu\nPodgorica, 02.06.2016. – Državna revizorska institucija je izvršila finansijsku reviziju Godišnjeg finansijskog izvještaja za 2015. godinu i reviziju pravilnosti poslovanja Agencije za nacionalnu bezbjednost.\nNa bazi sprovedene revizije, utvrđenog činjeničnog stanja i Izjašnjenja subjekta revizije, nadležni Kolegijum DRI u sastavu dr Branislav Radulović (član Senata – rukovodilac Kolegijuma) i g. Dragiša Pešić (član Senata – član Kolegijuma), izražava pozitivno mišljenje na Godišnji finansijski izvještaj Agencije za nacionalnu bezbjednost za 2015. godinu i pozitivno mišljenje na usklađenost poslovanja sa propisima uz skretanje pažnje na određene identifikovane nepravilnosti.\nU odnosu na identifikovane određene nepravilnosti, nadležni Kolegijum je uputio subjektu revizije sljedeće preporuke:\n- Subjekt revizije treba da, u skladu sa Međunarodnim računovodstvenim standardima za javni sektor, nabavljena vozila evidentira kao osnovna sredstva, vrši obračun amortizacije tokom trajanja lizinga i evidentira obaveze po osnovu lizinga.\n- Subjekt revizije treba da u napomenama uz finansijske izvještaje informiše Ministarstvo finansija o stanju obaveza po osnovu ugovora o lizingu.\n- Prilikom realizacije javnih nabavki postupkom neposrednog sporazuma subjekt revizije treba da obezbijedi da ukupan godišnji iznos nabavki realizovanih neposrednim sporazumom ne prelazi limite propisane članom 30 Zakona o javnim nabavkama.\n- Subjekat revizije treba da nabavku opreme koja se ne nabavlja u svrhe obavještajnih aktivnosti, odnosno nema karakteristike specijalne opreme shodno Pravilniku o specijalnoj opremi koja se koristi u radu Agencije, vrši u skladu sa Zakonom o javnim nabavkama.\n- Rukovodilac subjekta revizije (direktor Agencije) treba da obezbijedi sve zakonom određene uslove za funkcionisanje unutrašnje revizije, posebno u dijelu pune i blagovremene primjene članova 13 i 19 tačka 2 Zakona o sistemu unutrašnjih finansijskih kontrola u javnom sektoru (potpisivanje povelje unutrašnje revizije).\n- Jedinica za unutrašnju reviziju dužna je da vrši revizije predviđene Planom rada, nakon potpisivanja povelje.\nPo prijemu preliminarnog nalaza revizije, a u cilju obezbjeđenja zakonitosti poslovanja i realizacije izdatih preporuka DRI, subjekt revizije je izvršio izmjene i dopune Pravilnika o uslovima i načinu korišćenja prevoznih sredstava u ANB i Pravilnika o specijalnoj opremi koja se koristi u radu ANB. U toku revizorskog postupka, direktor Agencije je odobrio Izmjene i dopune Strateškog plana rada unutrašnje revizije za period 2015-2017.god. i potpisao revidiranu Povelju unutrašnje revizije. Odjeljenje za unutrašnju reviziju će, saglasno planiranoj dinamici, pristupiti realizaciji odobrenog Plana.\nIzvještaj o reviziji je dostavljen Vladi Crne Gore i Odboru za bezbjednost i odbranu Skupštine Crne Gore. Konačan Izvještaj o reviziji Godišnjeg finansijskog izvještaja Agencije za nacionalnu bezbjednost za 2015. godinu je zvanično objavljen na internet stranici DRI Crne Gore.\nIzvještaj o reviziji Godišnjeg finansijskog izvještaja Agencije za nacionalnu bezbjednost za 2015. godinu\nMore in this category: « Objavljen Izvještaj o kontrolnoj reviziji „Registra ugovora o koncesijama“ i „Prihodi budžeta Crne Gore po osnovu zaključenih ugovora o koncesijama za korišćenje prirodnih bogatstava“\tIzvršena revizija Godišnjeg finansijskog izvještaja DRI za 2015. godinu »


Debata o upotrebi jezika u opštini Obilić\nPostavljeno od Aleksandar | Objavljeno April 7, 2016\n“NVO “Komunikacija za razvoj društva” – CSD u okviru projekta „Moj jezik, pravo moje zajednice u mojoj opštini” koji se se realizuje u saradnji sa Švajcarskom Ambasadom na Kosovu i Opštinom Gračanica, organizovala je juče, 05. aprila, debatu u Obiliću. Cilj debate je realno sagledavanje trenutne situacije, kao i dosadašnja primena Zakona o upotrebi jezika na teritoriji Kosova, sa akcentom na upotrebu i stanje romskog jezika na teritoriji opštine Obilić.\nPanelisti na debati bili su predstavnik Kancelarije poverenika za jezike u Vladi Kosova, poverenik Slaviša Mladenović, predstavnik Švajcarske Ambasade na Kosovu, prvi sekretar Saskia Salzman, zamenik predsednika Opštine Obilić, Slaviša Jakovljević, zamenik predsednika Opštine Gračanica, Sebastijan Šerifovic i predsednik komiteta za zajednice u Obiliću, Avdulj Mustafa.\n“Jezik je identitet svake zajednice i ono što se mora sačuvati. U Švajcarskoj smo jako ponosni na multijezičnost naše države i bilo bi dobro da Kosovo prati taj primer” kazala je Saskia Salzman, prvi sekretar Švajcarske ambasade na Kosovu. Ona je još dodala da je jako ponosna što su prepoznali potrebu za podrškom ovog projekta posebno ćemo na kraju projekta dobiti kvalifikovane prevodioce za romski jezik.\n“Zakon o upotrebi jezika na Kosovu je jedan od zakona koji je visoko ocenjen i koji garantuje pravo zajednica. Međutim, samo usvajanje zakona nije garancija da će se on i poštovati, već se same zajednice moraju potruditi da učine nešto više za svoj jezik”, rekao je poverenik za jezike u Vladi Kosova, Slaviša Mladenović. On je još dodao da smo se okupili kako bi se povećala svest o mogućnosti uvođenja romskog jezika kao jezika u službenoj upotrebi u opštini Obilić i pozvao prisutne koji dolaze iz romske zajednice na preduzimanje koraka ka tom cilju.\n“Problema u opštini Obilić ima i oko upotrebe srpskog jezika jer postoji samo jedan prevodilac, nedovoljno je finansijskih sredstava za potpuno poštovanje Zakona o upotrebi jezika, ali politička volja postoji i romska zajednica će imati podršku za uvođenje romskog jezika kao jezika u službenoj upotrebi”, kazao je zamenik predsednika Opštine Obilić, Slaviša Jakovljević.\nDobar primer prakse istakao je zamenik predsednika Opštine Gračanica, Sebastijan Šerifović, koji je rekao da nije lako, ali da su uspeli da se izbore da romski jezik bude jezik u službenoj upotrebi u opštini Gračanica, što će u mnogome olakšati romskoj zajednici koja živi na teritoriji ove opštine. Prisutnima je naglasio da imaju pravo na to da romski jezik bude jezik u službenoj upotrebi i u Obiliću i tako ih ohrabrio i dao im podršku.\nNa debati se još razgovaralo i o tome da romski jezik još uvek nije standardizovan, ali da se ne može ćekati standardizacija već da treba reagovati što pre.\nPored već pomenutih panelista debati su prisustvovali i predstavnici civilnog društva, predstavnici Opštine Obilić, predstavnica OSCE-a, kao i aktivni građani iz romske zajednice koji žive na teritoriji opštine Obilić.


29.01.2020. - 13:10\nStanje u srpskim vaterpolo klubovima bilo je aktuelna tema i tokom minulog Evropskog prvenstva u Budimpešti.\nA, predsedniku Vaterpolo saveza Srbije (VSS) Viktoru Jeleniću to se nije svidelo.\nPrvi čovek Saveza rekao je da tako važan turnir nije bio ni vreme ni mesto za razgovor o problemima u domaćim klubovima, među kojima je svakako goreći problem Partizana, o kojem je u intervjuu za hrvatske medije govorio i Andrija Prlainović.\n"Partizan nam nestaje pred očima", rekao je jedan od lidera "delfina".\nOve srede, u "Kući vaterpola" na Dedinju, Jelenić je rekao da je poznato da postoje problemi, ali da Evropsko prvenstvo nije bilo trenutak za priču o tome.\n"Po meni nije ni vreme ni mesto da se takve stvari pitaju za vreme velikog takmičenja. Znamo kada ćemo da pričamo o tome, znamo da ima problema. Opet je izašao problem Partizana, pa bih hteo da iznesem činjenice sa kojima ste možda upoznati a možda i ne, ali to je istina", počeo je on.\n"Partizan ima tri decenije sportski centar na kojem su zatvoreni, otvoreni bazen, lokali, teniski tereni... Da li su u poslednjih 15 godina tri puta uradili rekonstrukcije bazena? Zvanično njihov dug je oko dva miliona evra, nezvanično oko šest miliona. Kada bismo to uporedili sa fudbalom, onda je to oko 400 miliona, a u košarci bi to bilo oko 40-50 miliona".\nJelenić je naglasio da je Savez već pomagao Partizanu i istakao da bi sada pojedinci trebalo da ličnim primerom pomognu crno-bele.\n"Ko je odgovoran za to što se dešava u VK Partizan? Država? VS? Možda sam ja glup, pa ne mogu da shvatim. Svako treba da ima odgovornost za ono čemu se bavi. To bi trebalo da pitate ljude u Partizanu, a ne igrače. Imate legalno rukovodstvo Patizana, pa oni treba da se pitaju u vezi svega. Da se iznesu činjenice".\nJelenić je rekao da se lično trudio da se pomogne klubu koji je decenijama bio temelj uspeha reprezentacije.\n"Kao veliki zvezdaš pozivam sve koji vole vaterpolo i Partizan da pomognu Partizanu. Njemu treba pomoć, on je potreban srpskom vaterpolu, ali hajde da krenemo od ličnog primera. Da, potrebno je pomoći, a hajde da neko nešto uradi".\n"Da vas podsetim, kao predsednik Zvezde sam pre četiri godine pomogao Partizanu i doveo im sponzore. Prodavali smo loptice i sladolede sa grbom Partizana i Zvezde i odveo sam gospodina Šoštara kod mog prijatelja sa kojim smo to izveli. Uz to, pitam da li im se već pomoglo? Dobili su duplo više od traženog i to uz pomoć predsednika države. Lično sam pomogao Partizanu da dobije obeštećenje za igrača za koga to nije trebalo da dobije. Hajde da još neko pomogne".\nJelenić je rekao da je sada crno-belima potrebna konkretna pomoć.\n"Neka im neko pomogne da plate hotel, da otpiše dugove... To je sada najvažnije što možemo da uradimo, kao i svi koji vole sport, Partizan i vaterpolo. A, na velikim takmičenjima nije ni vreme ni mesto da pokrećemo ta pitanja. Neka se igrači tada fokusirakju na utakmice, prvenstvo. To im je najvažnije".\nNa pitanje da koji će biti sledeći koraci za pomoć klubovima, Jelenić je zastražio strpljenje.\n"Polako, strpljenja, verujem da ćemo da rešimo to. Znate da ovde vaterpolo nije prioritet, da su to fudbal i košarka. Budimo realni na kom smo mestu. Osvajamo medalje, radimo, borimo se za državu, ali uvek će u fokusu da budu veliki sportovi. Dakle, polako, nema žurbe. Molim sve koji vole Partizan da se obrate, da pozovu u Partizan, da vide koja im pomoć treba. To su konkretne stvari. Neka svako uradi šta može", dodao je Jelenić.


08.01.2020 u 11:05\nGrčka se oporavila, MMF zatvara kancelariju u Atini\nATINA - Međunarodni monetarni fond, koji je zajedno sa državama evrozone učestvovao u pružanju finansijske pomoći Grčkoj tokom 10-godišnje krize, zatvoriće kancelariju u Atini, izjavio je grčki premijer Kirijakos Micotakis nakon sastanka sa šeficom MMF-a Kristalinom Georgijevom u Vašingtonu. Taj potez će označiti početak novog poglavlja „pozitivne saradnje”, budući da međusobni odnosi Fonda i Grčke nisu uvek bili „glatki”, rekao je Micotakis u utorak. Grčka je u avgustu 2018. godine izašla iz poslednjeg od tri međunarodna paketa finansijske pomoći. Njena ekonomija se oporavlja nakon višegodišnje dužničke krize tokom koje je upala u duboku recesiju, a zemlja je uspela da prevremeno otplati deo kredita MMF-u. Fiskalni napredak Grčke je i dalje pod nadzorom evrozone i MMF-a, koji su\n03.01.2020 u 21:54\nPrete MMF-om kao batinom\nVest da Međunarodni monetarni fond (MMF) ostaje bez klijenata, te da većina zemalja, poput Argentine, Moldavije, Ukrajine, Belorusije, namerava da odustane od podrške fonda, otvorila je pitanje i da li bi Srbija i pod kojim uslovima mogla da kaže – hvala, ne. Da li je za taj odgovor dovoljan samo visok rast bruto društvenog proizvoda, stabilne finansije ili i još nešto, i kada je neka zemlja sigurna da joj više ne treba neko ko će je na ovakav način kontrolisati? Kao argument zašto više ne želi MMF u svom dvorištu, novoizabrani predsednik Argentine Alberto Fernandez izjavio je da od MMF-a neće uzeti preostalih 11 milijardi dolara iz trenutnog kreditnog programa, jer se „pijanstvo ne leči vinom”. Nameru da odustane od podrške Fonda najavio je početkom novembra i predsednik Moldavije


GARANCIJA STABILNE VLASTI - Glas Podrinja\nNOVOGODIŠNjI SKUP ŠABAČKIH SOCIJALISTA\nGARANCIJA STABILNE VLASTI\nPokret „Zoran Bortić – Šabački socijalisti“, organizovao je novogodišnji skup, kojem su osim članova i simpatizera prisustvovali i gradonačelnik Šapca Nebojša Zelenović, predstavnici koalicionih partnera, ali i gosti iz drugih udruženja i pokreta. Na skupu je bilo reči o rezultatima u 2015. godini, kao i o planovima za 2016.\n-Zadovoljni smo postignutim rezultatima u 2015. godini. Doprineli smo stabilnosti vlasti u našem gradu. Posledica toga su dobri rezultati od kojih građani Šapca imaju najviše koristi. Pred nama je izborna godina i mislim da će naši sugrađani umeti da prepoznaju i daju podršku pokretu koji je izvorna ideja levice, rekao je predsednik Pokreta Zoran Bortić i tom prilikom šabačkim socijalistima, kao i svim građanima Šapca čestitao novogodišnje i božićne praznike.\nOkupljenima u Kulturnom centru se obratio i gradonačelnik Nebojša Zelenović, koji je ton prilikom, između ostalog rekao i da je dvotrećinska većina u gradskom parlamentu stabilna zahvaljujući i “Šabačkim socijalistima”.


Političke partije na Kosovu vode predizborne skupove na kojima učestvuje na stotine ljudi, bez održavanja fizičke distance a pojedinci ne nose ni zaštitne maske (Foto: Predizborni skup Demokratske partije Kosova u Drenasu)\nSanitarna inspekcija je vlasnika jednog ugostiteljskog lokala u Prizrenu 5. februara kaznila sa 200 evra jer njegovi gosti nisu održavali fizičku distancu, koja je obavezna mera u borbi protiv sprečavanja i širenja korona virusa.\nOn nije želeo da se njegovo ime objavi iz straha da ne bude ponovo kažnjen.\nU kazni u koju je Radio Slobodna Evropa imao uvid, piše da je nakon inspekcije i kontrole, uočeno da grupa ljudi nije održavala fizičku distancu od dva metra i da je time prekršen Zakon o sprečavanju širenja virusa tokom pandemije COVID-19.\nRSE je takođe kontaktirao još nekoliko drugih vlasnika lokala u Prištini, koji su takođe kažnjeni zbog nepoštovanja mera ali ni oni nisu želeli da govore o tome zbog straha da ih organi za sprovođenje Zakona opet ne kazne.\nKlokoći: Kažnjavaju se građani u barovima ali ne i učesnici na izbornim skupovima\nPetrit (Kllokoqi) Klokoći, predsednik Kosovskog udruženja ugostitelja, navodi da nadležni koriste dvostruke standarde kada je u pitanju sprovođenje mera. Napominje da vlasnici restorana i kafića bivaju kažnjeni zbog viška gostiju, dok političke partije okupljaju na stotine pristalica koji ne nose maske i ne odžavaju fizičku distancu, te da je retko ko od njih kažnjen.\n„Barem da nas ne sprečavaju u radu nakon izbora, jer vidimo da su svi političari i politički subjekti prekršili pravila“, navodi Klokoći.\nZakon o borbi protiv pandemije, kaže on, izgleda da se ne odnosi na političke stranke koje vode kampanju za prevremene parlamentarne izbore 14. februara.\nPolitičke partije na Kosovu vode predizborne skupove na kojima učestvuje na stotine ljudi, bez održavanja fizičke distance a pojedinci ne nose ni zaštitne maske.\nDo četvrtka je bilo dozvoljeno okupljanje 50 osoba na javnim mestima i do 30 lica u zatvorenim prostorijama. Vlada Kosova na dužnosti je u četvrtak (11. februara) ublažila mere u borbi protiv pandemije korona virusa, pa je sada dozvoljeno okupljanje 80 lica na otvorenom i do 50 lica u zatvorenim prostorijama.\nNa Kosovu olakšane mere bez saglasnosti struke\nPolicija Kosova je izrekla 132.657 novčanih kazni zbog kršenja anti kovid mera.\nKazne inače izriču Policija Kosova, sanitarna inspekcija Kosovske agencije za veterinu i hranu, te opštinski inspektori.\nPolicija nije odgovorila na upit RSE da li je do sada bio sprečen neki predizborni skup na kome se nisu poštovale mere i da li su pristalice političkih partija kažnjavane. Međutim, u odgovoru Kancelarije za informisanje Policije Kosova se navodi da je „od početka primene zakona o borbi protiv COVID-19 izrečeno 132.657 novčanih kazni“ ali nije precizirano da li je kažnjena neka politička partija i njene pristalice zbog učestvovanja na predizbornim skupovima.\nS druge strane, Ljamir Tači, portparol Kosovske agencije za veterinu i hranu, kaže da je od početka ove godine ta agencija kaznila 227 pravnih lica, uključujući i političke subjekte.\n„Među ovih 227 izrečenih novčanih kazni su i kazne zbog održavanja različitih skupova, ali inspektor ne mora da identifikuje grupe kojima pripadaju. Ali, naravno, postoje novčane kazne i za političke subjekte koji su organizovali skupove, suprotno Zakonu protiv COVID-19 i protiv odluka kosovske vlade“, rekao je Tači.\nStranke su kažnjene, ali ne i učesnici izbornih skupova\nPredizborna kampanja za parlamentarne izbore 14. februara odvija se na Kosovu od 3. februara. Na gotovo svim skupovima vidi se veliki broj ljudi koji ne poštuju zaštitne mere.\nPokret Samoopredeljenje je 10. februara u Prizrenu održao predizborni skup. Učesnici tog skupa nisu kažnjeni već je kazna izrečena organizatoru, u ovom slučaju Pokretu Samoopredelenje, rekao je za Radio Slobodna Evropa šef Kancelarije za informisanje Policije Kosova za region Prizrena, Šaban Osmanolaj (Shaban Osmanollaj). Za tekve skupove je predviđena kazna od 2.000 evra.\nPortparol kosovske policije za region Gnjilana, Ismet (Hashani) Hašani, navodi za RSE da su 10. februara kažnjena tri politička subjekta koja su na teritoriji te opštine organizovali predizborne skupove. Jedan od njih je bio Demokratski savez Kosova (DSK).\nDemokratski savez Kosova je održao skup u zatvorenoj prostoriji i u Glogovcu, zbog čega je kažnjen sa 2.000 evra. To je za RSE potvrdio Miljaim Hajdari, direktor odeljenja za inspekciju u toj opštini ali nema informacija da li su kažnjeni i učesnici tog skupa.\n'Predizborni skupovi će povećati broj zaraženih'\nInfektolog Murat Mehmeti je zabrinut zbog održavanja aktivnosti u organizaciji političkih stranaka, u kojima učestvuje veliki broj građana, kršeći zaštite mere. On za Radio Slobodna Evropa ocenjuje da će takvi skupovi dovesto do povećana broj novozaraženih korona virusom.\n„Očekuje se da će doći do povećanja broja zaraženih, čak se očekuje da će se povećati broj ljudi koji će imati posledice. Imajući u vidu da se povećava broj pacijenata, očekuje se da će biti više smrtnih slučajeva. Tada znamo koliki su kapaciteti zdravstvenog sektora i nije isključena mogućnost preopterećenja bolnica, kao što se dogodilo u periodu jul-avgust“, kaže Murati.\nU međuvremenu, mikrobiolog Ljulj (Lul) Raka, inače predsednik Savetodavnog odbora za upravljanje situacijom tokom pandemije, je 11. februara kritikovao odluku Vlade da olakša mere.\n„U vreme masovnih kršenja preventivnih mera tokom predizborne kampanje iz čitavog političkog spektra; pojavljivanja britanskog soja virusa, koji je na Kosovu prisutan od kraja decembra, svako ’političko olakšavanje mera’ omogućava širenje zaraze i ugrožava javno i individualno zdravlje na Kosovu. Zato sam protiv olakšavanja mera u ovom trenutku“, podvukao je mikrobiolog Raka.\nOd 13. marta 2020. godine, kada su na Kosovu registrovani prvi slučajevi korona virusa, ukupno je registrovano 63.433 zaraženih osoba. Od posledica COVID-19 je preminulo 1.534 pacijenta.


Od čega će zavisiti cena daljinskog grejanja - 06.09.2016, Sputnik Srbija\nBez obzira na pad cene nafte i prirodnog gasa na svetskom tržištu, još nije poznato da li će se menjati cena daljinskog grejanja u Srbiji, jer ona zavisi od više... 06.09.2016, Sputnik Srbija\nanalize i mišljenja, vesti, intervjui, radio, energija sputnjika s jelicom putniković, srbija\n14:17 06.09.2016 (Osveženo: 15:52 18.11.2016)\nU poslednjih godinu dana sa pojeftinjenjem nafte, padala je i cena prirodnog gasa. Gas je jeftinije 16 odsto, ali se to odnosi samo na takozvane regulisane cene, odnosno domaćinstva. U Srbiji ima 58 daljinskih sistema grejanja koji gas kupuju na tržištu. Za njih je važilo smanjenje cena koje je manje od trećine pomenute cifre, kaže predsednik Upravnog odbora Udruženja toplana Srbije Dejan Stojanović.\n5 Septembar 2016, 15:50\n„Važno je reći da se krajnja cena prirodnog gasa koju plaćaju toplane sastoji iz tri dela: troška gasa, transporta i distribucije. Iako je cena gasa pala, početkom prošle godine troškovi transporta i distribucije su porasli dvanaest puta. Zbog toga smo došli do smanjenja od svega 5,6 odsto. Čak smo u februaru morali da imamo povećanje cene od 4,4 odsto“, podseća Stojanović.\nDirektor marketinga i prodaje „Beogradskih elektrana“ Goran Smiljanić kaže da još uvek nije moguće reći da li će toplane naredne zime imati jeftiniji gas. Cena toplotne energije određena je uredbom Vlade po kojoj su toplane 1. septembra 2015. godine formirale cenu u odnosu na fiksne i varijabilne troškove. Od tada smo imali manje usklađivanje cena, podseća Smiljanić.\n„Troškovi grejanja sastoje se iz tri pomenuta elementa, za sve toplane cena se utvrđuje drugačije nego za kategoriju ’domaćinstva‘, tako da sada radimo analizu koja će biti završena do početka grejne sezone. Naš osnivač, odnosno lokalna samouprava, potvrdiće tu analizu. Nadamo se da neće biti promene cene, ukoliko transport i distribucija ostanu isti“, kaže Smiljanić.\n15 Avgust 2016, 12:17\nGotovo 25 odsto stanova u Srbiji greje se na daljinski sistem, a u Beogradu 130.000, odnosno više od 50 odsto. Stručnjaci smatraju da bi gradske toplane mogle da budu energetski efikasnije ako pređu na obnovljive izvore energije, što je slučaj u većini evropskih zemlja.\nMeđutim, sagovornici Jelice Putniković kažu da je grejanje na obnovljive izvore, pelet i biotermalnu energiju, iako ekološki najčistije, za naše uslove i dalje preskupo. Energetska efikasnost je strateški cilj toplana, primenjujemo sva dostignuća termotehnike iz Evrope i sveta, ali takvi vidovi štednje u startu iziskuju velika ulaganja, ali i veće troškove građana. Dok sistem ne profunkcioniše jako je teško da toplane pozitivno posluju i budu konkurentne ostalim vidovima zagrevanja, kaže jedan od direktora „Beogradskih elektrana“.\n„Ne može se sistem pravljen pre 50 godina tako lako preorijentisati na drugi energent, na drugi izvor za zagrevanje, pogotovu što je izdašnost tih izvora, ako govorimo o geotermaloj energiji, na određenim lokalitetima jako mala. Potrebna su velika ulaganja da bi se na značajnijem prešlo na te izvore. Sa druge strane, kada je u pitanju ekologija, sve se radi na osnovu Zakona o zaštiti životne sredine, u toku je zamena neprihvatljivih energenata — uglja i mazuta“, kaže Smiljanić.\n1 April 2015, 19:02\nPredsednik Upravnog odbora Udruženja toplana Srbije Dejan Stojanović primećuje da zagovornici zamene konvencionalnih goriva, prirodnog gasa i mazuta biomasom i drvnom sečkom ili peletom, ignorišu niz studija koje su rađene u raznim delovima Srbije.\n„Najčešći zaključak je da mi zapravo nemamo dovoljno drvne biomase za neko veliko postrojenje. U određenim delovima Srbije, kada pogledate šumu deluje da je ima mnogo, ali ne možete svu šumu da posečete. Skoro sam pročitao da je grejanje pšeničnom slamom, otpadom posle vršidbe, četiri puta jeftinije. To je ordinarna glupost“, kaže Stojanović.\nOn dodaje da je tačno da taj vid grejanja smanjuje varijabilni deo cene, ali zbog relativno velikih investicionih ulaganja u obnovljive izvore, koja su dva do tri puta veća od onih u konvencionalna postrojenja, dolazimo do toga da neprirodno raste tzv. fiksni deo cene grejanja.\nSagovornici „Energije Sputnjika“ zaključuju da se uvođenje tog vida grejanja isplati uglavnom poljoprivrednicima koji seju pšenicu na velikim posedima.


CKM : Home / Nekategorizovano / NAJAVA FRONTA POKAZATELJ DA TEMELJI CRNE GORE NIJESU VJEČNI\nNajava lidera Demokratskog fronta da će nizom aktivnosti obilježiti deceniju od referenduma kao i da je, prema njihovim riječima, od države napravljena mala privatna firma kojom upravlja mafija, te da će ukoliko im se ukaže prilika ponovo pokušati da ujedine Crnu Goru i Srbiju, je pokazatelj da temelji Crne Gore ni nakon deset godina od obnove nezavisnosti nijesu vječni.\nOve tvrdnje su zabrinjavajuće, imajući u vidu da dolaze od strane najjačeg opozicionog subjekta koji pretenduje da na narednim parlamentarnim izborima preuzme izvršnu vlast, a samim tim i sudbinu suverenosti Crne Gore.\nSaglasni smo sa Predragom Bulatovićem da je dosta suverenista nezadovoljno današnjom Crnom Gorom, makar u onom dijelu koji se odnosi na crnogorski identitet koji je emigrant u Crnoj Gori.\nOvom najavom nam neka moćna svjetska sila, preko svojih eksponenata, šalje jasnu poruku da suverenost Crne Gore nije sigurna, što nije novost, jer smo do sada u više navrata ukazivali visokim državnim funkcionerima da se mora mnogo više raditi na jačanju institucije države. Svi smo svjeedoci da je do sada u mnogo primjera država pokazivala nemoć, i da je nesankcionisanje onih koji narušavaju njen ugled doprinijela da se u budućnosti pokrene priča o održivosti nezavisne Crne Gore.\nSigurno je da predstavnicima Demokratskog fronta, ukoliko na predstojećim izborima preuzmu izvršnu vlast, niko ne može osporiti pravo za raspisivanje referenduma o ponovnom zajedništvu Crne Gore sa Srbijom.\nProblem je i u tome što u našoj državi ne postoji procrnogorska partija koja ima preko 3 % podrške građana i koja se istinski zalaže za jačanje crnogorskog identiteta, jer većini procrnogorska orjentacija služi za ostvarenje ličnih ciljeva i interesa.\nSa žaljenjem moramo da konstatujemo da svi Crnogorci pred svake parlamentarne izbore moraju da strijepe koja će opcija osvojiti većinu – procrnogorska ili prosrpska.\nDa kojim slučajem postoji izgrađena institucija države gospoda koji su organizovali press konferenciju bi bili lišeni slobode i privedeni nadležnim organima, a protiv njih pokrenut postupak zbog izdajničkog odnosa prema matičnoj državi.


Božo Rudić vodi rumunsku Energiju – Balkan-Handball.com\nHome / Analize / Božo Rudić vodi rumunsku Energiju\nNekadašnji trener Steaue i CSM Bukurešta, sa kojim je prošle sezone dogurao do finala plej-ofa, legenda kaćkog Jugovića, Božo Rudić, prošle nedelje preuzeo je ekipu Energije Targi Žiu. Član elitne rumunske lige posle sedam kola nalazio se u opasnoj zoni sa samo dve pobede i pet poraza, a sudbina je u Rudićevoj premijeri u novom klubu, namerila za rivala CSM Bukurešt, koji je bio ubedljiv – 30:22.\nBilo kako bilo, sa šest bodova, Energija se nalazi na 12. mestu, ali dovoljno je vremena da se bilans popravi. Takvog je mišljenja i Rudić:\n-Moj cilj je da klub uvedem među osam najboljih i izborim plej-of – rekao je 44-godišnji stručnjak.\n1. CSM Bucuresti 9 8 0 1 260:217 24\n2. Odorhei 8 7 0 1 221:189 21\n3. Steaua Bucuresti 8 6 1 1 251:212 19\n4. Dinamo Bucuresti 8 5 2 1 269:225 17\n5. Resita 9 5 1 3 236:230 16\n6. Timisoara 8 5 0 3 225:198 15\n7. Municipal Calarasi 8 4 0 4 209:217 12\n8. Turda 8 3 1 4 208:222 10\n9. Minaur Baia Mare 7 2 2 3 180:178 8\n10. Vaslui 8 2 1 5 225:240 7\n11. Ploiesti 8 2 0 6 217:222 6\n12. Targu Jiu 8 2 0 6 202:219 6\n13. CSM Focsani 7 1 0 6 168:225 3\n14. Universitatea Danubius Galati 8 0 0 8 196:273 0\n← Prethodni članak Rastali se Maribor i Boris Denić\nNaredni članak → IZABERITE pozitivan i negativan utisak rukometne nedelje #2\nĆavi Paskval vodi Rumune do Tokija!\nZastupam mladog i perspektivnog rukometasa.iskustvo u rukometnoj ligi turske.sada ima 23 god.igra na poziciji beka.visok 190,tezak 80 kilograma.sada igra u rk vozdovac,druga liga srbije.nema ugovor.narocito zainteresovan za rumunske i madjarske rk klubove


Politika Privatnosti — Novosti Plus\nOva Politika privatnosti služi da vam objasni koje podatke prikupljamo o vama i kako koristimo te podatke, kao i da vam pružimo sve druge bitne informacije u vezi sa vašim podacima a u vezi pretraživanja i ostavljanja komentara na sajtu Magazin Plus.\nNaša Politika privatnosti dopunjuje Pravila korišcenja na ovom sajtu i menja je u delu koji se odnosi na zaštitu licnih podataka, a sve u cilju uskladivanja sa Opštom uredbom o zaštiti podataka o licnosti (GDPR).\nNa Magazin Plus info portalu u okviru funkcije ostavljanja komentara na vesti na sajtu, Magazin Plus omogucava korisnicima da ostave komentare na vesti na sajtu sa sadržajem koji sami definišu kao i pod imenom-pseudonimom koji sami odreduju. Stoga u vezi ostavljanja komentara, u skladu sa vašim pravom na slobodu istraživanja, vi sami birate koje cete i da li cete vaše licne podatke uciniti dostupnim javnosti i da li cemo mi uopšte imati vaše licne podatke. Pored tih informacija u vezi sa komentarima koje vi ucinite javnim na našem portalu, mi prikupljamo i vreme i datum komentara kao i IP adresu sa koje je komentar postavljen.\nNa našem sajtu nalaze se naši kolacici kao i trecih strana koji vam omogucavaju da na lakši nacin koristite sajt i krecete se po istom. Neki od tih kolacica se koriste i u svrhu analitike, plasiranja odredenih reklama ili predlaganja odredenih vesti.\nMagazin Plus i zadržava pravo da promeni ili modifikuje ovu Politiku. O važnim promenama i dopunama Magazin Plus može obavestiti korisnike putem e-maila ili objavljivanjem na portalu.


► Dačić socijalistima: Birajte me za predsednika ako mislite da vam trebam\n16.12.2018 | 17:30h ► 18:30h Beograd\nFoto: Novi magazin / Z. Ras\nOn je na konferenciji Gradske organizacije SPS Beograd kazao da kadrovske promene ne bi smele da budu na štetu jedinstva stranke.\n"Ja sam ambicije ostvario: od 1990. sam u politici, od 1991. sam član GO SPS, od 1992. sam neprekidno biran za poslanika, predsednik sam partije 12 godina, bio sam premijer, ministar unutrašnjih, a danas spoljnih poslova. Ne treba mene da birate da bih ispunio svoje ambicije, već me birajte ako mislite da vam trebam, a iskreno da vam kažem, iskoristite me bolje", poručio je Dačić.\nOn je kazao da je SPS "!stranka duboke tradicije" s "ideologijom duboko ukorenjenom u istoriji srpskog naroda".\n"Mi smo naslednici komunista, odnosno Socijalsticke radničke partije Jugoslavije osnovane 1919. godine u Beogradu, i zato u aprilu naredne godine treba da obeležimo 100 godina od osnivanja tog pokreta",kazao je Dačić.\nLider socijalista je kazao da prava mera SPS nije ni šest ni 10 odsto glasova građana, već da postiže mnogo bolje rezultate na izborima.\nDačić: Države nas više i ne pitaju, već same povlače priznanja Kosova\nPovlačenje priznanja nezavisnosti Kosova je "nepovratan proces, ali u suprotnom smeru od onog koji je očekivala Priština", rekao je danas na stranačkom skupu u Beogradu predsednik Socijalističke partije Srbije (SPS), Ivica Dačić.\nDačić koji je i ministar spoljnih poslova Srbije, rekao je: "Te zemlje nas više i ne pitaju, već same povlače priznanja, jer neće valjda neko da bude zadnji u tom procesu" i dodao da, "nažalost, ima takvih i u našem susedstvu".\nDačić je to rekao ;na konferenciji Gradske organizacije SPS Beograd koja je ;jednoglasno podržala njegovu kandidaturu za predsednika stranke što je on već 12 godina.


BH rukomet - otvoreno političko pitanje i davljenik kojem nema spasa?\nRUKOMET 29.06.2020 | 11:18 | Objavio: Redakcija\nVjerujemo da sigurno znate kako krovna kuća bh rukometa formalno i suštinski ne postoji a svakim danom je sve više onih koji se povlače iz ovog trofejnog i tradicionalno voljenog sporta u BiH.\nRukometni radnici i zaljubljenici u ovaj sport, posljednih mjeseci (pa i godina) su održali bezbroj jalovih sastanaka na kojima su donosili formalne i neformalne zaključke i jedni druge usmjeravali na "pravi, rukometni put" čime su doslovno i iznova "udarali glavm o zid".\nAko niste znali, jedino je ovaj kolektivni sport u BiH još uvijek izrazito podijeljen po nacionalnom ključu, čiji "podsavezi" ne čine ništa i ne pokazuju dovoljno kako bi se ujedinili ili riješili taj formalni problem postjanja krovne kuće rukometa u BiH.\nJavnost se iz više razloga nije mogla baviti dubljim analizama, pravnim i nepravnim pojedinostima, nečijom krivicom ili opravdanim stavom, a novinarski članci i istupi pojedinaca u javnosti, sticajem okolnosti su tim pojedincima dodjeljivali jednu vrstu legitimiteta, što je opet uzrok uskih interesa, koji uglavnom samo štete rukometu.\nOno što je očigledno, jeste to da je već jučer bilo vrijeme da se u sve ovo uključi Vijeće ministara BiH na odlučan i konkretniji način, da Predsjedništvo BiH i međunarodni faktori napokon daju svoj jasan stav i smijernice o budućnosti bh rukometa.\nSvjedoci smo čestih protuzkonskih i antiustavnih poteza grupa ili pojedinaca ukorijenjenih u ružne navike i stereotipe koji proizilaze iz činjeničnog stanja na terenu, što se zaista mora konstatovati i napokon zaustaviti. Nešto takvo jeste i nazivanje skupine predstavnika klubova po nacionalnom ključu, što je u početku bilo samo ružna, usputna navika koja nigdje zakonski nije definisana a danas je to realnost koja očigledno stihijski teži ka formalnom.\nOvdje je sve vrlo jasno, bh rukomet je otvoreno, goruće političko pitanje. Politika kaže da se ne bi miješala u sport, iako je vidljivo da se miješa i da čvrsto drži sve konce bh rukometa u svojim rukama.\nJedan od posljednih aktuelnih susreta rukometnih radnika koje je portal Svijet rukometa okarakterisao kao sastanak "Bošnjačkih predstavnika", desio se u Maglaju.\nPročitajte cijeli sadržaj o pomenutom sastanku i donesite svoj sud o jalovosti ovog ili ovakvog susreta:\nU Maglaju je juče održan radni sastanak članova UO RS BiH, UO RS F BiH, predsjednika kantonalnih saveza i predstavnika premijerligaških klubova. U vrlo kooperativnoj i kostruktivnoj atmosferi, analizirano je trenutno stanje u BH rukometu koje je ocjenjeno kao izuzetno složeno i teško.\nZaključeno je da postoje dva ključna problema za funkcionisanje dvaju saveza, na kojima treba intenzivno raditi u narednom periodu.\nKada je u pitanju krovni savez, to je svakako rješavanje pitanja ID broja, gdje se čeka nastavak sudskog procesa koji je u toku.\nProblem, RS F BiH jeste tužba koju je svojevremeno uputio Hercegovačko-neretvanski kanton na registraciju RS F BiH. Svi prisutni, uvažavajući razloge predmetne tužbe, složili su se sa inicijativom da se uputi zvaničan poziv predstavnicima ovog kantona, da zbog interesa BH rukometa još jednom razmotre ovo pitanje, povuku tužbu i omoguće nesmetan rad i funkcionisanje RS F BiH u punom kapacitetu.\nNadalje, konstatovano je da svi predstavnici u zajedničkim tijelima na svim nivoima, moraju raditi na institucionalnom jačanju RS BiH i BH rukometa uopšte.\nOcjenjeno je da sve više, niži organizacioni oblici organizovanja pokušavaju da preuzmu mandate od entitetskog ili krovnog saveza, čime se urušava i dovodi u pitanje rad i opstojnost RS BiH.\nZaključeno je da se sve funkcije, procesi, materijalno tehnička sredstva, prava i obaveze, tumačenja propisa i procedura, donošenje odluka, odmah i bezuslovno moraju vratiti u nadležnost onih organa i nivoa odlučivanja kojim po statutu i statutima pripada.\nNavedeno je niz primjera iz prakse, ukazano na niz nepravilnosti u tumačenjima, posljedično djelovanjima i zaključeno da se te i takve pojave i prakse, moraju ispraviti i u budućem radu ne dozvoliti.\nPodvučeno je da je jedini i isključivi partner EHF-u upravo RS BiH.\nNadalje, analizirane su negativne pojave (neprilično skandiranje, navijanje, politizacija) na rukometnim terenima koje u ranijem periodu nisu bile svojstvene rukometnom sportu u BiH, a na koje će se u slučaju ponavljanja istih, najoštrije reagovati i tražiti sankcionisanje odgovornih, po istom aršinu za sve klubove.\nŽelja je svih da rukometni sport, kao i do sada ima primat najsvjetlijeg BH ambasadora, a koji su mu izgradili prije svega reprezentativci u minulom periodu, a zatim i BH klubovi koji su u ranijim sezonama imali odlične i prijateljske odnose.\nZaključeno je da UO RS BiH, pod hitno mora usaglasiti pravilnike, odnosno pravnu legislativu, koja je trenutno u koliziji (po istom pitanju imamo različite propise registracione komisije, disciplinske komisije, UO RS BiH; komesara, takmičarske; propozicija o nastupu igrača liga i KUP).\nDati su zadaci predstavniku registracione komisije da pokrene pitanje sportskih državljanstava igrača koji nastupaju u Bosni i Hercegovini i njihovog statusa/tretmana, da se konačno izvrši revizija svih ugovora i utvrdi status svih igrača, da se ista učini dostupnom svim klubovima, te da se dosljedno, pravično i neovisno poštuju propisi i pravilnici koji regulišu ova pitanja.\nTakođe je zatraženo i insistirano da naknade za registraciju i licenciranje igrača u RS RS i RS F BiH, moraju biti u istom iznosu u slučaju prelazaka igrača iz kluba u klub.\nOdnosno iz jednog u drugi klupski nivo takmičenja.\nKonstatovano je da je u prošlom periodu iz različitih razloga dolazilo do preregistracija klubova i simboličnih promjena u nazivima istih, te promjena ID broja i bankovnih računa.\nZaključeno je da se takve stvari moraju prepoznati i ubuduće bezrezervno postupati po propisanoj legislativi jer se u biti radi o novoosnovanim klubovima.\nKada je KUP takmičenje u pitanju, zatraženo je da se prekine sa praksom samovoljnog tumačenja o pravima igrača za nastup u KUP takmičenju. Propozicije za lige i KUP takmičenje moraju biti usaglašene. Ukoliko u Propozicijama postoje članovi koji nisu dovoljno precizirali ovu problematiku, traži se hitna intervencija, kako bi se otklonile sve nedoumice. U oba takmičenja mogu igrati isključivo oni igrači koji su uredno registrovani i licencirani za predmetnu sezonu.\nTakođe, insistirano je da se dosljedno poštuju dogovori vezano za mjesto održavanja završnice KUP-a, a da se u narednom periodu donesu dugoročna rješenja, koja bi bila najbolja za BH rukomet, a koja ne bi podlijegala stalnim zahtjevima i prijedlozima za izmjenu, ovisno o pojedinačnim interesima.\nZahtjeva se od UO RS BiH, da što prije raspiše konkurs i sprovede proceduru za prijem generalnog sekretara RS BiH, jer je i to jedan od gorućih problema RS BiH.\nPrilikom angažovanja novih uposlenika i spoljnih saradnika koji vrše usluge za saveze oba nivoa, te nabavka MTS-a, zahtjeva se poštivanje zakonske procedure, izbor najboljih kandidata/dobavljača uz obavezno informisanje svih dužnosnika koji imaju predmetne nadležnosti u organima oba saveza, koji će po potrebi informisati svoje baze.\nOd UO RS BiH, očekuje se zakazivanje redovne Izvještajne Skupštine.\nNa kraju sastanka, bilo je govora o donošenju rješenja za minulu sezonu jer je RS BiH jedini savez koji nije dostavio konačan odgovor EHF-u, a rok je 13.07.2020.g..\nKonstatovano je da je u proteklih 27 sezona koliko se igra prvenstvo BiH, odnosno 18 sezona kako se igra zajednička Premijer liga, dolazilo do čestih i neprincipijelnih odstupanja i odluka.\nU tom periodu pri RS BiH najduže se u istom formatu (12 klubova; 3 ulaze; 3 ispadaju), Premijer liga zadržala tri sezone (2007/08; 08/09; 09/10), sve drugo je trajalo kraće.\nZaključeno je da sada po prvi puta zaista imamo izvanrednu situaciju izazvanu pandemijom.\nSvima je jasno da postojeće Propozicije nisu na snazi jer su iste suspendovane, a na UO RS BiH je da donese konačnu odluku. Svjesni činjenica da je odigrano tek 60% prvenstvenih utakmica, da samim tim tabela nije i ne može biti konačna, da 2/3 kluba iz zone ispadanja imaju šanse da obezbjede ostanak, da su u rukometnoj Evropi, rukometni savezi uglavnom donosili dvije vrste odluka:\nponištenje (bez prvaka)\nproširenje (sa prvakom) lige\nMišljenje većina predstavnika klubova na jučerašnjem sastanku bilo je da zbog kvaliteta lige i dodatnih finansijskih troškova takmičenja, Premijer liga ne smije imati više od 16 klubova i da predviđene Propozicije, budu osnova za donošenje konačne odluke.\nKao argumentaciju za takav stav, predstavnici klubova istakli su da bi smo u slučaju proširenja lige, imali po kvalitetu lošu, a po brojnosti najglomazniju ligu u rukometnoj Evropi.\nNadalje, novim Propozicijama za narednu sezonu morali bi predvidjeti ispadanje velikog broja klubova, što bi stvorilo prostor za neke nove ustupke, mahinacije, kompromise, a toj i takvoj praksi, mora doći kraj. Zaključeno je da članovi UO RS BiH u biti jedini imaju stvarni mandat u donošenju ove izuzetno delikatne i teške odluke. Međutim, istaknuta je želja većine klubova da Premijer liga ostane na maksimalno 16 klubova i da se u skladu sa Odlukama UO RS BiH od 09.09.2019.g., nastavi proces reorganizovanja takmičenja pri RS BiH. Svjesni smo da bi neke odluke UO mogle sa sobom povući i tužbe prema RS BiH, ali i da se neke teške odluke ipak moraju donijeti.\nSvi skupa izrazili su nadu da će UO RS BiH, 02.07.2020.g. naći najbolje rješenje, uvažavajući sve činjenice, okolnosti, stavove i prijedloge.\nOpšta ocjena svih prisutnih sudionika bila je da treba nastaviti praksu saradnje, razmjene mišljenja i izgradnje zajedničkih stavova, za dobrobit i jačanje struktura RS BiH i BH rukometa.\nDogovoreno je da će se i ubuduće predstavnici kantonalnih saveza i predstavnici u izvršnim strukturama dvaju saveza redovno sastajati i otvoreno razgovarati o svim problemima i mogućim rješenjima BH rukometa.\nOvom prilikom zahvaljujemo se predsjedniku RS ZE-DOkantona Ismiru Brkiću i gradu domaćinu na obezbjeđenim uslovima za rad i domaćinstvu.\nSastanak je održan u terminu 11,00-14,30 sati.


Elezović: Prvo statut Vojvodine pa ustavne promene | Autonomija\nPredsednik vojvođanskog odbora Demokratske stranke Dušan Elezović ne slaže se s ocenama koalicionih partnera i…\n03. juna 2009\nPredsednik vojvođanskog odbora Demokratske stranke Dušan Elezović ne slaže se s ocenama koalicionih partnera i pokrajinskih funkcionera iz Saveza vojvođanskih Mađara da je usvajanje predloženog statuta APV dovedeno u pitanje. Podsetimo, to je nedavno procenio predsednik Skupštine Vojvodine Šandor Egereši, dok je lider SVM-a Ištvana Pastora čak ocenio da je predsednik Srbije Boris Tadić, protivno važećem Ustavu, najavio odlaganje potvrde najvišeg pravnog akta Pokrajine do ustavnih promena. Po Elezovićevim rečima, sve stranke mogu imati svoj politički stav, bez obzira na to da li su politički protivnici ili koalicioni partneri DS-a.\n– Vreme će pokazati ko je od nas bio u pravu – prokomentarisao je za „Dnevnik” šef vojvođanskih demokrata.\nOn, inače, tvrdi da predsednik Srbije nije uslovio usvajanje novog statuta APV procesom regionalizacije i ustavnim promenama, već da je najavio da će proces regionalizacije biti prioritet u budućem delovanju DS-a i Republičke vlade, „da bi se obezbedio ravnomeran razvoj Srbije i evropski sistem funkcionisanja administracije“.\n– Nijednom rečenicom predsednik Tadić nije kazao da to podrazumeva da će se tek na kraju mandata usvajati vojvođanski statut i omogućiti prenos nadležnosti Vojvodini. Naprotiv, rekao je da proces regionalizcije ne ograničava Republičku i pokrajinsku vladu da u najkraćem roku usvoje te akte – istakao je Elezović, i dodao da više ne želi da „prognozira“ datum usvajanja statuta i zakona o nedležnostima u Narodnoj skupštini, ali da je uveren u to da će ti akti uskoro biti usvojeni, uz pravno-tehničku redakciju predloženog teksta statuta.\nPovodom Tadićevih poruka da bi kod formiranja regiona u Srbiji trebalo isključiti istorijski elemenat, Elezović kaže da se ta ocena predsednika Srbije nije odnosila na Vojvodinu, već da je načelne prirode kad je reč o kriterijumima regionalizacije, „kako bi ona bila funkcionalna, a ne ograničena istorijskim okvirima“.\n– Suština te poruke je da ne možemo zbog istorijskog nasleđa ugroziti efikasnije funkcionisanje države, te da, umesto istorijskih ograničenja, proces regionalizcije i decentralizacije treba da omogući efikasnije funkcionisanje administracije i brži razvoj onih krajeva koji su sad nerazvijeniji u odnosu na Beograd i Vojvodinu – kazao je Elezović.\nPotpredsednica G17 plus Ivana Dulić-Marković, koja je i potpredsednica Izvršnog veća Vojvodine, izjavila je našem listu da bi bilo logično da inicijativa predsednika Tadića za regionalizaciju Srbije znači i podršku da statut i zakon o nadležnostima APV budu hitno usvojeni u republičkom parlamentu.\n– Ukoliko želi da se pokaže dobra namera kad je reč o toj inicijativi, upravo su vojvođanski statut i zakon o nadležnostima prilika da se, ne samo rečima nego i delom, pokaže spremnost za početak procesa regionalizacije – istakla je potpredsednica Izvršnog veća.\nOna je dodala i da bi u okviru prve faze tog procesa trebalo da se desi i usvajanje zakona o regionalnom razvoju, a potom i vraćanje imovine lokalnim samoupravama i autonomnim pokrajinama. Ivana Dulić-Marković kaže i da joj nije jasno zbog čega bi istorijski princip bio isključen iz procesa regionalizacije, ukazujući na značaj tog principa upravo u pogledu vojvođanske autonomije:\n– Ne znam da li se istorija može tumačiti kao pogrešna ili ispravna. Istorija je istorija, i ona se uvek uzima u obzir. Ne znam kako je moguće da se u slučaju regionalizacije to izbegne – napomenula je naša sagovornica, i ukazala na to da se regionalizacija ne može temeljiti samo na strategiji o prostornom planiranju već mora da uključi i razvojni elemenat, kao i politički, a naročito istorijski.\nKomentarišući mogućnost da pokrajinska vlast zaštitu autonomije zatraži pred Ustavnim sudom zbog neusvajanja novog statuta, o čemu razmišljaju pojedini pokrajinski funkcioneri, Ivana Dulić-Marković je kazala da ipak veruje u to da Ustav treba da obavezuje sve – i građane, i stranke, i političare.\n– Ustavom je jasno definisano da statut APV mora da se donese. I priča da sad nećemo sprovoditi Ustav zato što ćemo jednog dana dobiti novi neozbiljna je – ocenila je naša sagovornica.\nPotpredsednica pokrajinskog parlamenta Maja Sedlarević iz Lige socijaldemokrata Vojvodine podržava ideju ustavnih promena i regionalizacije, ali ističe da potvrđivanje vojvođanskog statuta i prenos ustavnih nadležnosti Pokrajini ne smeju biti uslovljeni tim procesima. Ona napominje da će LSV zato insitirati na tome da se statut i zakon o nadležnostima što pre nađu na dnevnom redu republičkog parlamenta.\n– Krajnje je neodgovorno prema APV to što se republički parlament još uvek nije izjasnio o tim aktima. Proces regionalizacije je veoma kompleksan i dugotrajan, a ustavne promene su prilično komplikovane i ne smemo da dozvolimo niti da razmišljamo o mogućnosti da statut treba da čeka ustavne promene – kazala je sagovornica „Dnevnika” i dodala da građani Pokrajine već trpe ogromnu štetu zbog tog odlaganja.\nPotpredsednica vojvođanske skupštine, inače, smatra da proces regionalizacije nikako ne sme ugroziti istorijski značaj vojvođanske autonomije. Ona kaže da je zato prihvatljiv samo asimetričan model regionalizacije, jer APV „ne može biti izjednačena ni s jednim drugim regionom u Srbiji“.